text:
Hi Ako si 智子 (Nakamura Tomoko)
Mahitungod Nako
Pinaagi sa impluwensya sa mga ginikanan kinsa mahigugmaon sa musika, nagdako ko nga maminaw sa klasikal nga mga musika sugod sa gamay pa kaayo ko. Ganahan sab ko og sine ug mga drama-drama, ug pinaagi niini nga mga impluwensya napamilyar ko sa lain-laing matang sa musika, ug kanunay kong dunay musika sa inadlaw nakong pagpakabuhi. Bisan og usa ko ka tigtudlo og piano, pinaagi sa akong mga koneksyon sa uban dali nakong mapalapad ang akong mga panglantaw, lakip sa mga musical, mga choir, mga banda, mga music bell, ug mga voice lesson, ug ingon man mga boluntaryo nga trabaho. Busy kaayo ko, apan nakatabang gayud ang pagsabut ug pagkooperar sa akong pamilya. Pinaagi sa kasamtangan nakong trabaho, mga hilig nga buhaton, ug pagboluntaryo, akong gibati ang kalipay nga dala sa musika.
Ngano nga Ako usa ka Mormon?
Bisan og naay daghang lain-laing simbahan, alang nako ang Simbahan ni Jesukristo sa mga Santos sa Ulahing mga Adlaw ang nagtudlo kanako bahin sa gugma sa Dios ug kang Jesus ug sa ilang pagka-anaa. Mihukom ko nga magpasakop sa Simbahan sa Ginoo human sa akong personal nga pag-ampo bahin niini sulod sa taas nga panahon ug pagbaton og lig-on nga kombiksyon human sa init nga pagbati sa akong kasingkasing. Pinaagi sa mga pagtulun-an sa Simbahan akong nakat-unan ang mga katuyoan ug mga hinungdan sa pagpakabuhi, ug duna koy klarong mga tubag niini nga mga pangutana. Si Jesus nahigugma sa matag usa kanato, ug usahay mohimo Siya ug mga oportunidad alang sa atong kalamboan pinaagi sa pagsulay kanato. Ug duna pay ubang mga pagtulun-an, sama sa paghigugma sa Dios, paghigugma sa inyong silingan sama sa inyong kaugalingon, pagkamatinuoron sa kaugalingon ug sa uban, ug pag-amping nga dili magmapahitas-on. Daghan sab ko og mga kahuyang, ug gani usahay masagmuyo, apan lig-on ko sa akong mga desisyon nga molihok alang sa walay kausabang nga tumong ug padayong magkat-on sa walay paghunong.
Unsaon nako pagpuyo ang akong tinuohan?
Matag Dominggo mosimba ang tibuok nakong pamilya. Sa simbahan dili lang ko makig-uban sa pareho nako og edad, apan sa daghang mga tawo usab. Hangtud karon nagserbisyo ko sa mga presidency ug magtudlo sa mga klase sa mga bata nga (nanag-edad og 1–12), sa kabatan-onan nga (nanag-edad og 13–17), ug sa mga babaye nga nanag-edad og 18 pataas. Ug akong nagamit ang akong talento, ug akong napalambo ang akong mga talento pinaagi sa pagtudlo og mga choir ug mga musical, ug uban pa. Karon nagtudlo ko sa ebanghelyo sa middle school–mga kabatan-onan, ug sulod sa semana nga wala koy trabaho moapil ko og praktis sa Church chorus group, ug sa visiting teaching usab. Niini nga pakig-uban sa daghang mga tawo, akong nakita nga ako ang nakakat-on ug ako ang ilang natudloan labaw pa kay sa akong pagtudlo kanila, ug nagpasalamat ko niana. Pinaagi sa ebanghelyo (nga mao ang talagsaong mga pagtulun-an sa Simbahan) padayon nakong palamboon ang gugma nga sama kang Jesus, ug gusto nakong ipadayon ang pagpahayag sa akong kalipay ug impluwensya sa pagpakabuhi pinaagi sa musika.


c: text/html

collection: archivebot

text:
Hi Ako si Lacey
Mahitungod Nako
Gradwado ko sa kolehiyo, ug makigsangka ko isip student-athlete sa University's Women’s Swimming and Diving team . Sa akong pagka-atleta, kaduha ko nahimong champion sa individual NCAA, 26 ka higayon nga naapil sa All-American, US-Open, American, ug sa championship sa NCAA record setting relay team. Team captain ko sulod sa duha ka tuig, ug senior nga miyembro sa unang programa sa NCAA National Championship Team. Naila ko isip nag-una nga student-athlete nga babaye niadtong 2008. Misangka ko sa internasyonal nga USA Swimming team sulod sa 5 ka tuig 2005-2009. Miyembro ko sa team nga American ug World Record Relay ug nakadaog og daghang medalya sa World Championship and Pan Pacific Games. Niadtong 2008, silver medalist ko sa Beijing, China Olympic Games. Migradawar ko sa kolehiyo niadtong 2009 sa degree nga Physical Education. Wala madugay nianang tuiga, ako ang napili sa Division I, II ug III nga babaye nga atleta sa tanang sports nga 2009 NCAA Woman of The Year. Usa ni ka dako nga dungog, ug gitagad ko kining pinadakong kalampusan sa akong pagka-atleta. Bag-o lang, naminyo ko sa Mesa, AZ Temple sa lalaki nga akong gipangandoy. Wala na ko makigsangka sa akong sport, apan ganahan kong mopaambit sa akong kasinatian ngadto sa kabatan-onan pinaagi sa pagtudlo og langoy ug mamulong libut sa nasud. Full-time kong nagtrabaho isip aquatics coordinator sa campus recreation center sa lokal nga unibersidad. Ganahan kong naa sa palibut sa swimming pool ug magdumala sa mga tawo ug mga pasilidad. Aktibo ko nga miyembro sa akong ward ug ganahang makigtrabaho sa kabatan-onan. Usa ko ka Magtatambag sa Young Women ug malipay nga magtan-aw sa batan-ong mga babaye nga mahimong matahum nga kababayen-an sa Dios.
Ngano nga Ako usa ka Mormon?
Usa ko ka Mormon kay kon wala ang mahangturong mga panglantaw nga dala sa ebanghelyo, dili gayud ko molampus sa akong sport o trabaho. Tungod sa akong pagtuo sa plano sa Dios alang nako, nahibalo kong mas bililhon ko labaw kay sa bisan unsang medalya og ganti nga ikapakita. Nahibalo ko nga ang bugtong paagi sa pagkab-ot sa tibuok sukod sa atong potensyal mao ang tabang ni Jesukristo. Makab-ot nato ang lebel sa katalagsaon nga dili makuha bisan sa halandumon nimong mga kalampusan sa trabaho!
Unsaon nako pagpuyo ang akong tinuohan?
Gisunod nako ang akong tinuohan pinaagi sa pagtabang sa naglibut kanako. Naningkamot kong makamugna og oportunidad sa pagpaambit sa akong pagpamatuod ug miawhag sa uban sa pagpangita sa kaugalingon nilang dalan ug mga kombiksyon. Gisunod nako ang akong tinuohan pinaagi sa paghimo og mga tumong sa akong kaugalingon dili lang sa inadlawng pagpakabuhi sa yuta, apan sa akong kinabuhi usab kon motaliwan nako.

robotstxt: allowed

filter: keep


text:
Hi Ako si Kristy
Mahitungod Nako
Usa ko ka asawa. Inahan ko sa duha ka anak nga babaye. Propesyunal aktres ko nagtrabaho sa Siyudad sa New York. Sakop ko sa PTA nga Mama. Usa ko ka blogger. Amateur ko nga tiglitrato ug fiber artist ko. Nadiskubre nako ang akong kaugalingon samtang naglakaw sa mga karsada sa siyudad. Usa ko ka Mormon.
Ngano nga Ako usa ka Mormon?
Bisan nagtubo ko nga Mormon, tinuoray kong nakabig dihang igo na ang akong pangidaron. Sa hapit na ko magtin-edyer mihukom kong mag-eksperimento. Sundon nako ang mga sugo nga gihatag kanako, ug obserbaran unsay mahitabo. Human sa hugot nga pagtuo, dedikasyon ug paglabay sa panahon, akong nakita nga ang kamasulundon = panalangin. Kana nga pormula kanunayng tinuod ug wala gayud mopakyas kanako. Mao kana nganong usa ko ka Mormon.
Unsaon nako pagpuyo ang akong tinuohan?
Matag adlaw naningkamot kong may personal nga pag-ampo ug pagbasa sa kasulatan. Akong nakita nga kon matuman ko kining inadlaw nga tumong, mas maayo ang akong adlaw, bisan unsay mobabag sa dalan. Lapas pa niana akong gisuportahan ang akong bana samtang nagserbisyo siya sa kongregasyon isip Bishop, ug nagtudlo sab ko sa nag-edad og 3 nga mga bata sa primary.


text:
Hi Ako si Stella
Mahitungod Nako
Aloha! Taga-Hong Kong Ko “Natawo ko sa China”, nagtubo sa Hong Kong, nag-eskwela sa Estados Unidos, ug karon mibalik sa Hong Kong nagpuyo uban sa akong pamilya ug nagtrabaho. Gimahal ko ang akong kinabuhi, akong pamilya ug mga higala~Kada adlaw usa ka panalangin, ug mapasalamaton ko nga nabuhi! Ganahan ko sa musika, sine, lamiang pagkaon, pag-hike, pagtan-aw sa bitoon, bisan sa kinaiyahan, ug pakig-uban sa akong pamilya ug mga higala.
Ngano nga Ako usa ka Mormon?
Tungod kay nakaplagan nako ang kamatuoran ug kalipay nga maoy akong gipangita. Ang gipahiuli nga ebanghelyo ug mga pagtulun-an nakatabang nako sa katuyoan sa kinabuhi, kalinaw sa panimalay ug gugma sa Dios. Ang pagpasakop sa Ang Simbahan ni Jesukristo sa mga Santos sa Ulahing mga Adlaw nakatabang nako nga makahibalo sa akong pagkatawo ug personal nga relasyon sa Dios, nga anak ta sa Langitnong Amahan ug Siya dunay plano sa atong kalipay. Ang akong pagpamatuod ug pagsabut sa sagrado nga tahas ug misyon sa atong Manluluwas nga si Jesukristo milambo samtang nagbasa ko sa Biblia ug sa Basahon ni Mormon.
Unsaon nako pagpuyo ang akong tinuohan?
Naningkamot ko sa pagsunod sa ehemplo ni Jesukristo ug sa Iyang mga pagtulun-an sa akong pagpakabuhi. Dili ko perpekto ug daghan pa kaayong usbunon, ug ang Pag-ula ni Kristo naghatag nako og paglaum ug kalig-on sa pag-usab sa di maayo nga kinaiya. Kada adlaw nga pag-ampo, pagtuon sa kasulatan, ug kanunay nga pagbisita sa LDS temple importanting bahin sa akong kinabuhi. Dugang sa pagsimba, motudlo usab ako sa mga doktrina sa ebanghelyo ngadto sa kabatan-onan sa akong dapit sa sayo sa buntag sa semana. Usahay motabang ko pag-organisar og mga kalihokan alang sa single nga mga miyembro, ug motabang sa ubang mga proyekto sa pagsebrisyo. Naningkamot ko sa paggamit sa mga baruganan sa ebanghelyo diha sa balay ug sa trabahoan.


text:
Hi Ako si Freddy!
Mahitungod Nako
Usa ko ka amahan ug ma-Sabado magdula mi og mga video game, soccer, baseball ug uban pang mga dula, mao nga ganahan kaayo ko og sports. Pirme pud ming moadto sa baybayon, diin malingaw mi sa matag gutlo nga magkauban diha sa balas. Ganahan ko og musika, ilabi na gikan sa mga dekada 70, 80 ug 90. Ako dunay dakong koleksyon sa musika gikan niadtong mga panahona. Kinahanglan sa akong trabaho nga magbiyahe pirme; mao nga nahibalo ko og daghang mga kultura ug mga tawo. Nalingaw ko sa akong trabaho ug kanunay nga nagtinguha og bag-ong butang sa matag business trip nga himoon. Ganahan kong mokaon sa gawas kauban sa akong asawa ug mga higala. Kanunay ming mogahin og panahon atol sa semana kauban ang among labing suod nga mga higala. Ganahan kong magluto og pizza sa brick oven ug mag-barbecue. Kanunay ming malingaw sa among panag-uban!
Ngano nga Ako usa ka Mormon?
Nasayud ko nga ang mga baruganan nga akong nakat-unan sukad sa gamay pa ko nakatabang nako nga mahimong matang sa tawo kon unsa ko karon ug naglig-on sa pamilya diin ko nahisakop. Kini nga mga baruganan dili gayud makalimtan ug nagtugot kini nako nga makab-ot ang akong propesyunal ug espiritwal nga mga tumong. Kining mga baruganan nagtudlo nako nga mahimong ehemplo sa uban. Ang pagka-Mormon nakatabang nga akong masabtan nga ang Dios dunay plano alang nako, alang sa akong pamilya ug alang sa matag tawo niining kalibutan. Kon maningkamot ka sa pagtuman sa balaod sa Dios, Iyang himoon ang Iyang bahin ug tumanon ang Iyang mga saad tungod kay imong gisunod ang Iyang mga sugo.
Personal nga mga Istorya
Sa unsang mga paagi nga natubag ang imong mga pag-ampo?
Ang akong mga pag-ampo natubag sa mga panahon sa kalisud ug sa dihang nangita ko og giya, kon mangita usab ko og kahupayan sa akong kinabuhi. Nakuha nako kining mga tubag pinaagi sa akong mga pagbati human sa pag-ampo, mga pagbati sa kalinaw, usahay kalipay, nga nagpakita nako nga akong nadawat ang tubag sa akong mga pag-ampo. Ang Dios maminaw ug motubag usab, dili buot ipasabut nga sa paagi nga atong gusto, apan sa Iyang paagi, sa labing yano ug klaro nga paagi.
Unsaon nako pagpuyo ang akong tinuohan?
Akong nakat-unan nga pinaagi sa pagpuyo nga matarung makadawat ka og dagkong panalangin, sama sa daghang mga trabaho nga akong naangkon. Salamat sa akong pagtuo, daghang mga tawo ang nakakita nga ang akong mga sumbanan lahi, ug nagtugot kini nga mailhan ko ug milampus sa daghang mga buluhaton panahon sa akong inadlaw-adlaw nga kinabuhi. Ang pagserbisyo og duha ka tuig isip misyonaryo nakatabang nako nga makakat-on nga kitang tanan mga anak sa samang Dios ug nga kita pareho ra isip mga tawo. Kadto nga panahon miandam nako alang sa akong kasamtangan nga trabaho, nga nagtugot nako nga makahimamat ug makatrabaho uban sa daghang mga tawo bisan unsa pa ang ilang sosyal nga kahimtang, panagway o personal nga sitwasyon.


text:
Hi Ako si Leilani
Mahitungod Nako
Nagtubo ko nga mituo nga akong makab-ot ang bisan unsang tumong. Gipabati sa akong mga ginikanan nga magmalampuson ko sa kinabuhi bisan gamay ra mi og kwarta. Ila kong gipatubo nga masaligon ug positibo. Ang akong tulo ka igsoon nga babaye ug lalaki ang nag-una nakong mga ehemplo. Sa eskwelahan, nanguna sila, ikaduha, o ikatulo sa sa athletics ug sa mga kompetisyon sa langoy, napili nga masakop sa A team sa sports. Kana ang akong ganahan nila, ug gusto kong maingon sab niana. May talagsaon kong mga higala sa eskwelahan nga nanghawod sa academiks ug sports, e.g. sa math, english, art, equestrian, diving, ug sa langoy. Dili sayon nga dunganon ang eskwela ug sport, apan kon magkalisud magdinasigay mi sa usag usa. Nagdula na ko og squash sa 10 anyos pa ko. Nakahinumdom ko nga kauban si papa sa may lamesa ug nag-drawing sa plano aron mahimong numero uno nga squash player sa kalibutan. Iyang gipakita nako unsaon paghimo og mga tumong aron makab-ot ang klarong kalampusan. Misalig siya nako ug nakatabang ni nako nga mosalig ko sa kaugalingon. Istrikto nga coach ang akong papa ug sagad ang mga tawo moingon nga strikto gyud siya. Apan, nahibalo siya nga nga kon moapil ko sa kompetensya, kinahanglan nga magbansay ko og maayo, sugod bata pa. Eksakto gayud siya! 15 ka tuig human adto nahimo kong number one sa kalibutan. Tanan nakong kalampusan sa squash akong utang sa akong ginikanan. Karon, usa ko ka asawa ug inahan sa upat sa gagmayng bata. Nagtuon sab ko sa natad sa Health Science nag-major sa Sport ug Exercise.
Ngano nga Ako usa ka Mormon?
Ang ebanghelyo naa na sa among pamilya sa daghang henerasyon. Sama pananglit, ang lolo sa akong apohan sa tuhod maoy unang Northland Maori chief nga nabunyagan sa Simbahan ni Jesukristo sa mga Santos sa Ulahing mga Adlaw. Ang akong apohan kanunayng magpadala og dagkong putos sa prutas ug utanon gikan sa iyang umahan sa Kawakawa (layong amihan) alang sa mga misyonaryo nga nagtukod sa templo sa New Zealand sa Hamilton niadtong 1950. Sa tin-edyer pa ang akong mga ginikanan nag-eskwela sila sa Church College, usa ka Mormon high school, diin nagkita sila didto ug sa katapusan nagminyo. Ako ug akong mga igsoon nabunyagan ug nakumpirmahan isip mga miyembro sa simbahan 10 anyos pa ko. Paglabay sa pipila ka tuig gisunod nako ang lakang sa akong mga ginikanan ug mieskwela sa Church College diin migradwar ko pagka-1991. Human niana dili na maayo ang dagan sa kinabuhi. Miabut nga nakahunahuna ko nga ang pagtuman sa mga sugo nagpugong sa akong kagawasan ug mas maayong dili na mosimba. Mao nga, sugod sa edad nga 18 hangtud 25 wa na ko magsimba ug nag-focus nga mahimong pinakamaayong squash player sa kalibutan, nagtuo nga ang pagkab-ut niini makahatag nako sa tanang kalipay ug katigayunan. Sulod sa pito ka tuig gitinuod nako ang pagbansay, nagkataas ang ranggo, didto pa lang nako nahibaloan dihang milampus na ko, nga sayop ang dalan nga akong gisubay! Bag-o lang kong nakadaog sa unang British Open title, nga kutob ra sa pangandoy alang sa uban, apan imbis malipay, naguol ko ug mibati nga pakyas. Bisan tanang butang naa nako, mibati ko nga wala. Katingad-an apan tinuod. Kini nga mga pagbati nakapabalik nako sa simbahan. Kanunay kong makahinumdom sa unang adlaw sa akong pagbalik sa simbahan. Bisan og nahadlok ko ug walay nailhan, ang pagbati nga mahibalik labihan ka makadasig. Sa unang higayon, sa taas kaayong panahon, akong gibati ang kalipay. Mihukom dayon ko nga magpakabuhi sa paagi nga may hingpit nga suporta sa akong kalag. Hunyo 2000 kadto.
Unsaon nako pagpuyo ang akong tinuohan?
Karon, lider ko sa programa nga Hugot nga Pagtuo sa Dios sa akong ward, nagpasabut nga magplano ko og mga kalihokan sa mga bata sa primary aron matuman nila ang 24 ka tumong sulod sa upat ka tuig, nga may kalabutan sa ‘Pagserbisyo sa Uban’, ‘Pagpalambo og mga Talento’ ug ‘Pagkat-on ug Pagsunod sa Ebanghelyo’. Miretiro ko sa professional squash niadtong 2002 human nakigminyo sa akong bana sa templo sa New Zealand. May upat na mi ka matahum nga anak. Ganahan gihapon kong modula og squash, apan dili na ko moapil og kontest tungod sa akong pasalig sa pagbalaan sa Adlawng Igpapahulay. Bisan naka-fo 00001ACB cus ko sa pagpalambo sa among bag-ong pamilya, nakahimo gihapon ko paggahin og gamayng panahon sa pagsuporta sa komunidad nga maoy akong ganahan. Sama pananglit, sa NZ National Depression Initiative (tungod sa akong kasinatian sa post natal depression), ug pagka-ambassador sa 2010/2011 NZ Breastfeeding Campaign.


text:
Hi Ako si Jacqui Gordon-Lawrence
Mahitungod Nako
Lain-lain ang akong panarbaho. Ang una nakong trabaho usa ka artista. Daghan kog natrabahoan sa pagka-artista: sa teyatro, sa telebisyon ug sa pelikula. Lisud kadto nga trabaho, apan nalipay kaayo ko. Nahimamat nako ang daghang makalingaw nga tawo ug mihimo og daghang makalingaw nga butang. Sakop ko sa EastEnders, usa ka British nga drama, sulod sa duha ka tuig. Daghan kong angayang himoon nga desisyon dihang natapos ang akong trabaho sa EastEnders: ipadayon ba nako ang akong pag-artista, o karon lain na sab nga usa na ko ka asawa ug inahan? Nabalaka ko nga kon mopadayon ko sa pag-artista, usahay malayo ko sa akong panimalay, mobiya sa akong bana ug sa yaya nga maoy moatiman sa akong anak nga babaye. Nahimo ang desisyon: Mangita ko og trabaho nga makahigayon gihapon ko sa pag-atiman sa akong anak/mga anak. Isip hingkod nga estudyante, mikuha ko og degree sa psychology ug counselling. Atol sa akong pagtuon na-accredited ko isip representante sa usa ka police station. Nagtrabaho ko sa pamalaod sulod sa 20 ka tuig. Ang ikaduha nakong hagit mao ang pagkahimong usa ka therapist. Excited kaayo ko sa kaugmaon. Napanalanginan ko og duha ka matahum nga anak ug bana nga nahigugma ug misuporta kanamo. Malingaw mi nga mobiyahe sa Amerika ug makig-uban sa among mga kaliwat. Managlahi kaayo ang among personalidad, ug ang matag usa kanamo ganahan sa kinabuhi ug sa mga oportunidad nga kami makasuroy ug mahimong usa ka bahin niining kalibutan. Naningkamot mi nga magpabiling maayo sa usa ka kalibutan nga puno sa dili maayo. Among kinaiya nga tan-awon nga positibo ang usa ka butang kay sa negatibo.
Ngano nga Ako usa ka Mormon?
Dili gyud ako ang unang nahibalo sa Ang Simbahan ni Jesukristo sa mga Santos sa Ulahing mga Adlaw; kondili ang akong igsoong babaye. Siya tagasuporta ni Donny Osmond! Siya ang unang nangita sa Mormon nga relihiyon; naapil lang ko. Wala mosupak ang akong ginikanan nga mag-investigate mi og bag-ong relihiyon. Nagdako mi nga Katoliko; manimba mi kada Dominggo, ug ingon ra niana. Miadto sa among balay ang mga misyonaryo sulod sa pipila ka semana aron sa pagtudlo kanamo sa mga diskusyon. Sa katapusan nabunyagan mi. Sakop mi sa usa ka gamay nga branch. Maabi-abihon ang mga miyembro—sinugdanan kadto sa akong kinabuhi sa Simbahan. Ang akong pagkamiyembro nga tin-edyer pa wala maghatag nakog higayon nga makasinati sa talagsaon kaayong programa sa kabatan-onan. Modasig ko sa tanang batan-on sa pag-apil. Miyembro ko sa Ang Simbahan ni Jesukristo sa mga Santos sa Ulahing mga Adlaw. Usa kini ka bahin sa kinabuhi, dili lang pang-Dominggo nga relihiyon. Ang matag aspeto sa akong kinabuhi gi-impluwensyahan sa akong mga gituohan. Ang pagkamiyembro dunay daghang hagit. Niadtong mga 1970 kanunay kong pangutan-on nganong gusto kong masakop sa relihiyon nga mituo nga ang mga negro dili patas sa mga puti. Dili ko makahatag og tubag. Gibasa nako ang Biblia ug gibasa nako ang Basahon ni Mormon, ug mituo ko sa unsay gisulti niini. Anaa ra sa matag tawo ang pag-ila unsay ilang gibati bahin sa Simbahan. Dili nako ipamugos ang akong gituohan ngadto sa uban. Naningkamot kong magpakabuhi sumala sa akong mga gituohan. Usa ka adlaw nakadawat ko og tawag gikan sa usa ka higala. Nagtan-aw siya og salida sa telebisyon bahin sa kinabuhi ni Gladys Knight. Gitawagan ko niya tungod kay nahinumdom siya nga usa ko ka Mormon ug gusto nga mahibalo siya bahin sa Simbahan. Nalipay kaayo ko nga gibati niya ang kakomportable sa pagtawag kanako ug nahatagan nako siya og impormasyon aron iyang makontak ang mga misyonaryo. Pastilan, naghunahuna ko, pila diay kaha ka tawo ang nagtan-aw kanako? Gihukman kaha ko? Mohagit ko sa tanan nga makabasa niini nga dawaton ang oportunidad aron makahibalo sa inyong kaugalingon bahin sa Ang Simbahan ni Jesukristo sa mga Santos sa Ulahing mga Adlaw.
Personal nga mga Istorya
Unsay nakatabang sa pagpalambo og kahusay sa inyong panimalay?
Ang panaghiusa diha sa panimalay importante alang sa akong bana ug kanako, kay managlahi mi og relihiyon. Hinoon, pareho mi nga ganahan sa Biblia, nga maoy pundasyon sa among gituohan. Nagtinahuray mi sa among pagpili sa pagsimba apan dunay lig-ong kombiksyon sa among tinagsa nga relihiyusong tinuohan.
Unsaon nako pagpuyo ang akong tinuohan?
Ganahan ko sa mga tawo, ilabi na sa kabatan-onan karon. Mahagiton sila, kuryuso ug dili mahadlok nga mangatarungan sa mga hingkod kon supak sila sa unsay gisulti. Ganahan ko sa kabatan-onan kay nakatabang sila nga mahimo kong mas maayong tawo; nakapahunahuna sila kanako sa akong isulti, sa akong pamalandungan ug buhaton. Duna koy buluhaton sa Simbahan uban sa mga kabatan-onan. Karon naa ko sa programa sa Young Women (grupo sa kabatan-onan). Kaanindot nga magtan-aw sa mga batang babaye nga molambo sa pagka batan-ong babaye. Makapahimuot gayud ang pagpaminaw kanila nga moapil sa pag-istoryahanay samtang maghisgot sila ug magsultihanay bahin sa mga kausaban sa ilang pisikal, sosyal ug espirituhanong kinabuhi. Ang programa sa kabatan-onan sagad nga magpalakip nila sa mga service project sa komunidad; nakaatiman sila og mga garden sa mga tigulang na, nakalimpyo og mga balay, nakapamunit og mga sagbut sa komunidad, nakabantay og mga bata, nakahimo og mga biscuit ug nakatabang sa bisan unsa nga angay tabangan. Dili kanunay maayo ang tanan; dunay daghang panahon nga dili sila ganahang moapil. Apan uban sa igo nga malumong pag-awhag, moapil ra sila, ug ang personal nga katagbawan nga ilang isulti inig kahuman sa proyekto makapatandog gayud. Daghan sa kabatan-onan nga akong nahimamat sa police station daw mahulagway nga masaligon, mahagiton ug walay pormal nga edukasyon. Kon mag-istoryahanay mi, akong mahibaloan nga daghan sa kabatan-onan nagkinahanglan og legal nga tambag; nagkinahanglan silang higugmaon. Daghang batan-on ang mohangyo nako nga gustong mahimong bahin sa akong pamilya. Pasabton nako sila nga estrikto ko ug duna koy mga patakaran nga gipaningkamutan nakong masunod sa akong kinabuhi. Daghan nila ang mosibug sa ilang hangyo nga motipon sa akong pamilya—ang uban padayon sa ilang tinguha nga motipon kanako. Sila nagkinahanglan nga higugmaon, sa walay kondisyon. Ganahan ko sa akong kinabuhi. Dili sayon ang mga butang; nag-atubang kog daghang hagit, apan tanan kini ‘importante nga bahin’ sa akong pagkahimo nga mas maayong tawo. Gitagad nako ang uban sama sa unsay akong gusto nga ako tagdon. Gitan-aw nako ang unsay maayo diha sa tanan nga akong nahimamat ug sa daghang sitwasyon nga akong nasugatan.


text:
Hi Ako si Vicente Hernandez Garcia
Mahitungod Nako
Ganahan ko sa tanan nga maayo ug halangdon sa uban. Gigahin nako ang akong panahon sa pagsibya sa radyo ug telebisyon. Ganahan ko nga mopakigbahin og mga ideya sa uban, basta ang panaghisgutan maayo, ug nagtahud unsay gihunahuna ug gibati sa uban.
Ngano nga Ako usa ka Mormon?
Isip Mormon nakita nako ang dalan sa pagserbisyo sa uban ug sa paghatag sa akong kaugalingon kon gikinahanglan ko nila.
Personal nga mga Istorya
Palihug ipasabut ang kabahin nga nahimo sa pag-ampo sa imong kinabuhi?
Ang pag-ampo mao ang paagi sa pagpakigsulti sa Langitnong Amahan. Maminaw ug mogiya Siya kon kinahanglan kong makigsulti Kaniya. Pinaagi sa pag-ampo nga ako magpasalamat sa tanan Niyang gihatag nako.
Ngano nga ang Mormons magmisyon?
Sa pagsunod sa ehemplo ni Jesukristo ug pagsangyaw sa ebanghelyo ngadto sa kalibutan.
Unsaon nako pagpuyo ang akong tinuohan?
Ang pagsunod sa akong Langitnong Amahan


text:
Hi Ako si Cassandra
Mahitungod Nako
Ako si Cassandra. Ang akong bana nga si Dan ug ako nag-amuma og tulo ka anak, hardin, ug medyo gamay nga langas sa among panimalay. Ang akong trabaho maghimo og art, ug maoy akong kalingawan. Gusto sab kong mosayaw diha dayon ug manahi, ug daw kulangon ang akong oras aron mahimo ang tanan nga akong gusto.
Ngano nga Ako usa ka Mormon?
Ang pagka-Mormon naghatag nako og lahing panglantaw sa pagpakabuhi ug pakig-uban sa uban. Nakapaklaro ni nako sa akong panglantaw sa kinabuhi, sa mga hagit ug kalampusan, ug makat-on pinaagi sa pag-analisar sa tanan. Nahibalo sab kong wa ko mag-inusara, nga nahigugma nako ang Dios ug motubag sa akong pag-ampo; gusto Siya nga malipay ko. Mas malipayon ko nga nagpakabuhi sa akong pagtuo isip usa ka Mormon.
Personal nga mga Istorya
Sa unsa nga paagi kita makapalambo og mas dako nga kahusay sa atong mga panimalay?
Matag gabii modalikyat ko sa kwarto sa mga bata aron andamon sila ug mohunghong ko, “maayong pagkatulog.” Nahinumdom ko nga usa ka gabii nakalitan ko sa dakong kalamboan sa akong kamagulangan. Naghunahuna ko sa kapaspas sa panahon ug sa daghan pa unta nakong itudlo kaniya. Kadtong gabhiona usa ka dakong kausaban alang nako. Nausab ang akong kinaiya ngadto kaniya ug sa duha nako ka anak samtang akong naamguhan nga ang matag adlaw usa ka oportunidad sa paghigugma nila, pagtudlo ug pagkat-on gikan nila. Ang pasalamat nga gibati tungod kay ako ang ilang mama, karon ug sa kahangturan, nakapagaan bisan sa pinakalisud nga panahon.
Unsaon nako pagpuyo ang akong tinuohan?
Bulahan kaayo ko nga nahimong artist kay dili lang nako mabuhat ang akong ganahan, ug makatrabaho uban sa akong pamilya, usahay may oportunidad sab kong modasig sa uban. Sa kinatibuk-an, tumong kana nga padayon nakong gibuhat samtang mag-paint ko. Gusto kong mopaambit sa uban sa akong nakat-unan, ug nasinati. Nagserbisyo ko isip Compassionate Service Leader sa akong gisimbahan. Akong responsibilidad nga kon may manginahanglan, may masakiton ug nagkinahanglan og pagkaon o bisan unsang tabang, maningkamot kong mahatag kini. Daghang miyembero sa simbahan nakatabang sa daghang pamaagi. Kon duna koy problema kanindot hunahunaon nga daghan kaayong tawo ang andam kaayong motabang ug moserbisyo. Pagkatam-is niini, kainit sa pagbati nga mahibalong dunay daghan nga naningkamot gayud sa pagkamaayo ug nahibalo nga ako maatiman usab kon ako nanginahanglan.


text:
Hi Ako si Sarah
Mahitungod Nako
Palakaon ako og tsokolate kinsa hingatawa. Nagdako ako didto sa kamingawan sa Australia. May pagka-tomboy ako og gamay, tigpakatawa sa klase, ug may dili katoohang kalagsik. Gusto kong mopuyo sa down-under (unsay gitawag namo og yuta sa saad!) uban sa akong kugihang bana ug gwapa nga gamayng bata nga babaye. Nagpuyo kami sa usa ka madanihong bahin sa kalibutan nga unahan lang og gamay sa Sydney. May baybayon kami sa usa ka bahin ug linaw sa pikas. Ang kinabuhi buhong ug nindot kaayo. May kaugalingon akong kompaniya sa public relation, nga ako makapahimulos og daghang panahon nga dili motrabaho aron makagahin og mas daghang oras uban sa akong pamilya. Nagustuhan ko ang full-time nga pagka-inahan ug pagka-asawa sa panimalay—wala gayud ko maghunahuna nga madunggan ko ang akong kaugalingon nga magsulti niana! Gisurprisa ko sa akong bana pipila ka tuig ang milabay sa among kaminyoon ug miingon nga gusto niyang mopadayon sa iyang damgo nga magdoktor. Nakugang ako ug mabdos! Apan nakita ang determinasyon diha sa iyang mga mata, hingpit kong gisuportahan ang iyang desisyon nga magdoktor, nagbayloay og tahas, ug migahin og lima ka tuig isip tigpangita og kwarta. Mapasalamaton, ang usahay imposible nga panaw nahuman na ug siya karon usa ka gihigugma kaayo nga doktor sa pamilya. Ang among pamilya napanalanginan og maayo tungod kay gisunod niya ang iyang damgo. Hilabihan gayud niya ka buotan nga tawo. Ganahan kaayo ko sa akong propesyon, apan ang bag-ohay nga pag-ilis og high heel nga mga sapatos ngadto sa mga sandal ug ang paglakaw diha sa nindot kaayong dalan alang sa pagkuyog og lakaw sa akong gamay nga batang babaye sa eskwelahan nahimong nakausab sa kinabuhi nga desisyon. Wala ako mas malipayon sukad. Ang kinabuhi sa tinuod mahitungod sa pagpahimulos sa yanong mga butang. Kon dili ako mag-eksperimento og tsokolate diha sa kusina, malingaw ako sa pagbisekleta, boxing, yoga, mga sine, paniudto uban ni mama, ug nagsulay sa pagkat-on og Mandarin uban sa pamilya.
Ngano nga Ako usa ka Mormon?
Kini sa piho usa ka nabantog nga FAQ [Mga Pangutana nga Kanunayng Gipangutana] diha sa sosyal nga mga kalihokan! Sa yano, kini nagdala og dili katuohan nga kalipay sa akong kinabuhi. Momata ako kada adlaw nga may kalinaw ug paglaum tungod sa akong relihiyon. Ang pipila nakapangutana kon kini relihiyon ba nga walay baruganan, apan kon imong makita ang kahibulongang kaayo nga nahimo sa imong relihiyon, nakita ang mga kinabuhi nga nausab ngadto sa mas maayo, nakita ang kalipay sa kinabuhi sa imong pamilya, ug sa imong kaugalingong kinabuhi, dili ka makapangutana niini, tungod kay imong nakita ang pagtuo nga nagtrabaho kada adlaw. Kini matinuoron, kini tinuod, ug kini dili mini. Ang kinabuhi mahimo nga malisud, apan ang pagka-Mormon ingon og naghimo niini nga mas sayon og gamay, sa paghimo og mas maayo nga mga pagpili, sa pagbarug kon ikaw nadagma, sa pag-ampo alang sa panabang, sa pagmahal sa kinabuhi, ug sa “pagdawat bisan unsay mahitabo ug paghigugma niini.” Gibati ko nga gipanalanginan og maayo nga ang akong inahan adunay mabinationg kasingkasing sa pagpasulod sa mga misyonaryo ngadto sa iyang panimalay 50 ka tuig ang milabay ug adunay hugot nga pagtuo sa pagdawat sa ilang pagdapit sa pagpasakop sa Simbahan. Iyang napahinungod ang iyang kinabuhi sa pagtabang sa uban sukad pa niana. Gibati niya ang dili katuohang pagbati sa kalinaw ug kahusto mahitungod sa unsay iyang nakat-unan gikan sa mga misyonaryo, ug sa katapusan nakaplagan ang mga tubag sa tulo ka labing importanting mga pangutana sa kinabuhi: diin siya gikan, nganong ania siya dinhi, ug asa siya padulong. Gibati niya ang tinuod nga kalinaw. Tungod niining sama nga mga rason, usa ko ka Mormon. Dili tungod kay ang akong mama nagtuo, apan tungod kay siya nagdasig kanako sa pagsusi alang sa akong kaugalingon, ug kana akong gihimo.
Unsaon nako pagpuyo ang akong tinuohan?
Ang mga Mormon nagpuyo og maayong mga kinabuhi, naghigugma sa pamilya, gusto og makapahimsog nga pagpuyo, gustong magkugi, gustong motabang sa uban, gusto sa pagkamatinuoron, gusto sa pag-ampo, gusto sa family history, ug labing importante nahigugma ni Jesukristo—Siya mao ang sentro sa among relihiyon. Kini mao ang paagi nga ako nagsunod sa akong relihiyon —pinaagi sa pagbuhat sa tanan niining mga butanga ug 0000189F mapahiyumon samtang nagbuhat niini. Ang pagka-Mormon dili lamang Dominggo nga relihiyon; kini kada adlaw nga pasalig. Gusto akong motambong og grupong pagtuon kauban sa ubang mga babaye gikan sa among lokal nga simbahan kada Miyerkules. Nakakat-on kami og mas daghan mahitungod sa among relasyon ngadto sa Dios ug ni Jesukristo, mahitungod kon unsaon nga mahimong mas maayong inahan, asawa, ug higala diha sa komunidad, ug naggahin kami og daghang panahon sa pagpangatawa ug usahay gani sa paghilak. Nagboluntaryo ako sa akong oras ngadto sa kabatan-onan sa Simbahan isip lider sa Young Women. May kalihokan kami og usa ka gabii matag semana, klase ma-Dominggo, ingon man mga kamping , mga sayaw, ug ubang makalingaw nga suroy. Nagtudlo kami og mga babaye nga 12-18 anyos mahitungod sa unsaon paghupot og indibidwal nga bili, unsaon pagpuyo sa ilang relihiyon, paghimo og maayo nga mga pagpili, pag-angkon og kahibalo, paghatag og serbisyo ngadto sa uban, pagbaton og integridad, pagkamay tulubagon alang sa ilang mga desisyon, ug malingaw sa panaw. Kini magantihon kaayo. Usa ka paagi sa pagtabang nga magpabiling lig-on ang among pagtuo diha sa among panimalay ug magpabiling magkahiusa ang among pamilya mao ang gabii sa pamilya magabii sa Lunes; gitawag namo kini og Family Home Evening. Naggahin kami og panahon sa pag-istorya mahitungod sa among semana, pagbasa sa mga bata og istorya sa kasulatan, sundan sa pagbuhat og usa ka butang nga makalingaw isip pamilya, kasagaran naglakip og merienda! Sa katapusan sa gabii, matag usa kanamo mosulti og usa ka nindot nga butang nga among nagustohan sa usag usa; kini mao ang paborito nga bahin sa akong gamay nga batang babaye. Kini naghimo sa among panimalay nga mas malipayon nga dapit. Usa ka nindot kaayo nga bahin sa Mormon nga relihiyon mao ang pagtuo nga kita mag-uban isip pamilya lapas niining kinabuhia—sa kahangturan. Kini nga pagtuo naghatag nako og mas dako nga determinasyon sa pagsunod sa akong relihiyon kada adlaw pinaagi sa pagkamaayong mama, asawa, igsoong babaye, anak nga babaye, ug higala.


text:
Hi Ako si William Hopoate
Mahitungod Nako
Ako propesyonal nga tigdula sa pundok sa rugby alang sa Manly Sea Eagles sa Australia. Kanunay akong nagdula og rugby sukad gamay pa ako, ug kini anaa sa akong dugo. Bag-ohay lamang, ang akong team midaog sa NRL grand final. Kadto mao ang akong katapusan nga dula sulod sa duha ka tuig, kay nangandam ako sa pagserbisyo sa akong misyon alang sa Simbahan. Nagplano ako sa pagbalik diin ako mibiya sa akong propesyon sa pundok sa rugby human sa akong misyon. Kon may libre akong panahon, malingaw akong moadto sa baybayon ug magpahayahay uban sa akong higalang mga lalaki. Ang akong pamilya kanunay nga nagsuporta nako ug nahigugma ko nila.
Ngano nga Ako usa ka Mormon?
Usa ko ka Mormon tungod kay kini nakahatag og kalipay sa akong kinabuhi ug niadtong naglibut kanako. Ang paghatag og gibug-aton sa pamilya diha sa Simbahan nakatabang sa paghiusa sa akong pamilya nga mas lig-on ug magsuporta sa usag usa. Akong nahibaloan nga kon akong unahon ang Ginoo diha sa akong kinabuhi, ang tanan mapahimutang sa husto, ug ako nahibalo nga ako napanalanginan og nindot kaayong mga oportunidad ug kalipay tungod niana. Akong gibati nga ang pagka-Mormon ug ang pagbaton og lig-on nga pagtuo diha sa Dios nakatabang kanako sa paghupot og mas dako nga panan-awon sa akong kinabuhi ug sa mga butang nga labing importante—sama sa pamilya og relihiyon.
Unsaon nako pagpuyo ang akong tinuohan?
Ako nagpuyo sa akong relihiyon sa daghang mga paagi. Nagtabang ako sa mga misyonaryo kon sila nagkinahanglan ug nagsimba kada Dominggo. Migawas ako sa propesyonal nga pundok sa rugby tungod kay naninguha ako sa pagpuyo og limpyo nga kinabuhi. Sa dili madugay mosugod ako sa akong duha ka tuig nga misyon alang sa Simbahan.


text:
Hi Ako si Alex Boye
Mahitungod Nako
Ako kanunay nga naglingaw og mga tigtan-aw sa tibuok kalibutan sulod sa 15 ka tuig. Natawo ako ug gipadako didto sa London, England, ug may mga kalampusan sa kapin sa 15 ka nasud, nahalinan og labaw sa tunga ka milyon nga mga CD ug nakapasundayag uban sa mga grupo sama nila ni Bryan Adams, George Michael, Simon Garfunkel, MC Hammer, Vanilla Ice, ‘N Sync, Jay-Z, Backstreet Boys, Jordin Sparks, Nakasayaw uban sa midaog nga mga mananayaw nga sila ni Derek Hough, Missy Elliott, Mary J. Blige, David Archuleta, ug Smashing Pumpkins sa paghingalan og pipila. Ako nahimong misyonaryo sulod sa duha ka tuig didto sa England Bristol, ug wala madugay human niana mipili sa musika isip panginabuhi, aron akong magamit ang akong musika sa pag-impluwensya ug pagdasig sa mga tawo alang sa kaayohan. Nakapasundayag ako diha sa daghang inila nga mga dapit tadlas sa nasud, lakip ang MGM Grand sa Las Vegas. Sa pagdrama, nakadula ako og kadali nga papel diha sa CBS nga malampuson nga teleseryeng kataw-anan How I Met Your Mother. May musika usab ako nga gipasundayag og musika sa daghang mga salida, lakip ang Charly, The Dance, Baptist at the Barbecue, Suits on the Loose, ug Church Ball. Yano kong gipaila ang akong kaugalingon isip ang timailhang Black guy sa Utah. Hinoon, tulo kami, apan giangkon ko kini! Gusto kong mokatawa. Ang pipila ka mga importanting bahin sa akong kinabuhi mao ang paghatag sa Basahon ni Mormon ngadto ni Prince Charles, pagpasakop sa Mormon Tabernacle Choir, ug sa pagminyo sa akong maanyag, gamay nga asawa si Julie. Naka-rekord ako og duha ka solo nga mga kanta diha sa bag-ong Tabernacle Choir CD Come Thou Fount, nga nakadawat og dakong pagmantala ug nakab-ut ang numero uno diha sa Billboard Classical Charts. Nakapasundayag ako og duha ka kanta diha sa Midwest nga tour sa Mormon Tabernacle Choir diin nahurot og kahalin ang tiket.
Ngano nga Ako usa ka Mormon?
Usa ko ka Mormon tungod kay sa katapusan nakaplagan ko ang usa ka butang nga akong gituohang nakahatag kanako og panan-awon kon unsaon gayud nako pagpuyo ang akong kinabuhi nga malampuson, malipayon, ug sa labing may katuyoan ug may katumanan nga paagi. Ang Dios makahimo sa ordinaryong mga tawo ug mobutang kanila sa dili kasagaran nga mga sitwasyon ug makapanalangin kanatong tanan sa mga paagi nga kita dili makasabut. Aron kana mahitabo, gikan sa akong kaugalingon nga kasinatian akong sultihan ang mga tawo nga kinahanglan atong buhian ang atong mga E-G-O (Edge God Out). Kana ingon og mao ang rason sa hapit kada problema nga atong giatubang sa kada adlaw nga pagkinabuhi. Dili kita mabuhi niini nga kalibutan nga walay impluwensya sa Dios diha sa atong mga kinabuhi.
Personal nga mga Istorya
Palihug pakigbahin sa imong mga pagbati/pagpamatuod sa Pagpahiuli sa Ebanghelyo.
May daghang mga tawo, mga relihiyon, ug mga tinuohan sa kalibutan nga naghatag og asoy kabahin sa Manluluwas nga nagbisita og mga propeta dinhi sa kalibutan, apan wala gayud ako makabasa o makabati og mga asoy kabahin sa usa ka tawo nga gibisitahan sa Dios ug ni Jesukristo, nga maoy nahitabo ni Joseph Smith. Ang gipasabut niini makahuluganon kaayo! Ang mensahe importante kaayo nga gidala ni Kristo ang Iyang Langitnong Amahan uban Kaniya. Nagdapit ako sa tanan kinsa adunay matukion nga mga hunahuna sa pagkat-on pa mahitungod niini nga mga hitabo nga migiya ngadto sa pagbalik sa tinuod nga Simbahan ni Kristo—ug tuguti kini nga mousab sa imong kinabuhi sama sa nahimo niini sa akong kinabuhi!


text:
Hi Ako si Ale Zumba
Mahitungod Nako
41 anyos ko, minyo dunay tulo ka mga anak. Ganahan kog mga hayop ug manalipod sa mga tawo. Ang akong pasyon mao ang pagsayaw, maong nagtrabaho isip Zumba instructor nga nakahatag nako og oportunidad nga makahatag og kahimsog ug kalipay sa mga tawo, ug ang akong motto mao ang: Kon naguol ka, SAYAW, kon nasakit ka, SAYAW, kon ikaw gi-indiyan , SAYAW, kon nasipyat,SAYAW ... well ... blah, blah, blah, SAYAW, SAYAW UG SAYAW!
Ngano nga Ako usa ka Mormon?
Nakahibalo ko sa simbahan sa gamay pa ko, hinoon paglabay sa panahon akong mabati nga siya mihimo sa sakto nga desisyon. Dili nako mahunahuna ang akong kinabuhi kon wala ang ebanghleyo ni Jesukristo, suporta kini sa akong kinabuhi ug nakahimo nako nga babaye, inahan, anak, igsoon, asawa, ug higala. Sa pagsugod nakog basa sa Basahon ni Mormon nindot nga istorya sa mga tawo, apan nagpasalamat ko sa Dios nga nasayud nga ang akong gibasa tinuod, ug ang nasulat nga mga pulong makatabang sa akong kinabuhi ug bahandi sa kahibalo ug bililhong mga leksyon. Talagsaon kini nga libro nga kada basa nako makat-on ko og bag-ong butang. Ganahan ko niini nga ebanghelyo tungod kay nagtudlo ni nako sa paghigugma sa akong silingan ug nasyud nga kon buhaton ko ang sakto ikauban ko ang akong mga mahal sa kinabuhi sa kahangturan.
Unsaon nako pagpuyo ang akong tinuohan?
Duna koy oportunidad sa pagtudlo sa Simbahan, ug nakatabang nako nga molambo ug motabang sa uban. Karon ako ang director sa musika sa miting sa Dominggo, ganahan kog musika! Nagtudlo ko sa Adult Sunday School nindot nga makat-on sa matag leksyon ug nagtudlo ko kay kanunay kong makat-on. Ang akong relasyon ni Jesus nindot kaayo, nasayud ko siya akong igsoon ug higala, ug wala pasagdi sa lisud kaayong mga panahon.


text:
Hi Ako si Ricardo
Mahitungod Nako
Ako si Ricardo. Entertainer ko. Nagtrabaho ko sa turismo. Tour guide ko, nagtudlo ko og sayaw. Ganahan ko molakaw, mokatawa, mosayaw, mobasa, mamalandong, molakaw ug magsultihanay uban sa akong asawa. Ganahan ko sa kinaiyahan. Ganahan kog sine, ug labi na sa pagpakabuhi.
Ngano nga Ako usa ka Mormon?
Mormon ko kay gibati nga ang Simbahan ni Jesukristo sa mga Santos sa Ulahing mga Adlaw mao ang Simbahan ni Kristo dinhi sa yuta. Malipayon nga nahimong Mormon.
Unsaon nako pagpuyo ang akong tinuohan?
Nakahibalo ko sa Simbahan sa 12 anyos pa ko, pinaagi sa akong mga magulang, kinsa mipaila nako sa mga misyonaryo. Gitudloan ko nila sa Ebanghelyo ug mihangyo nako nga mag-ampo aron makahibalo kon ang ilang gitudlo tinuod ba, ug nag-ampo ko, ug sa edad nga 12, nasayud ko nga ang mensahe tinuod, nga ang Basahon ni Mormon pulong sa Dios, ug nakahukom ko nga magpabunyag. Espesyal kaayo ang mga tuig nga nia ko sa Simbahan. Miapil ko sa Seminary, sa Institute, nga mga programa alang sa kabatan-onan diin gitudlo ang Ebanghelyo. Usa ko ka misyonaryo, sa nindot nga siyudad sa Bolivia. Daghan kog mga assignment ug calling sa Simbahan; usa sa akong giganahan mao ang pagserbisyo sa mga batan-on diha sa Simbahan. Pinaagi sa Ebanghelyo, nakita nako nga milambo ug nausab ang akong kinabuhi. Nakita usab nako ang kausaban sa daghang mga tawo sa ilang paggamit sa tinuod nga mga baruganan. Gibati nako nga suod sa Dios ug sa Iyang Anak nga si Jesukristo. Gihigugma nako sila, ug nakasiguro ko nga Sila nahigugma usab nako. Duna koy pagpamatuod niini nga Ebanghelyo, ug nasayud ko sa akong kasingkasing nga kini tinuod, nga si Jesukristo tinuod nga tawo, nabanhaw ug imortal. Ganahan ko niini nga Ebanghelyo ug sa mga pagtulun-an.


text:
Hi Ako si vivian muñoz
Mahitungod Nako
Usa ko ka Mormon. Natawo ko sa unang namiyembro sa Simbahan nga pamilya sa matahum nako nga nasud, sa Chile. Sukad sa gamay pa ko, “hilig ko nga mobasa” o kugihan kong magtuon ug mahigugmaon ko sa kaalam, ug dayon sa science ug sa natad sa medisina. Mieskwela ko sa Unibersidad sa Chile, diin nigradwar ko isip doktor, ug 27 ka tuig ko sa pagpanambal ug pagpugong sa mga sakit nga may kalabutan sa nutrisyon, sama sa katambok ug diabetes. Sa mga 15 ka tuig, nagtrabaho ko sa labaw sa usa ka estasyon sa telebisyon isip panelist sa buntagon nga programa, motudlo sa mga tawo sa mas maayong pag-atiman sa kaugalingon, magdasig sa daghang tawo nga magkagusto niini nga topic. Kanindot nga oportunidad nga makatudlo sa baruganan sa Ebanghelyo, kon unsaon pag-atiman ang atong lawas isip mga templo, sama sa akong nakat-unan gikan sa akong mga teacher sa Simbahan, ug sa unibersidad!!! Naminyo ko sa talagsaong lalaki, nga kaniadto misyonaryo sa Simbahan sa Argentina, ug may 7 kami ka maanindot nga anak, ug duha ka apo nga lalaki, ug usa ka gamayng apo nga babaye matawo sa Agosto 2015. Malipayon kaayo ko nga nahimong usa ka miyembro sa Simbahan. Makatingala para nako ang kahibalo nga si Jesus mao ang Kristo, atong Manluluwas, ug atong ehemplo nga pagasundon… nga ang mga pamilya dili matapos kon “bulagon na kita sa kamatayon” –sila mohangtud!!! Nahibalo ko kon unsaon!!!
Ngano nga Ako usa ka Mormon?
Napanalanginan ko nga matawo sa pamilya nga anaa na daan sa kamatuoran sa tinuod nga Ebanghelyo, aron giyahan ko sa kahayag. Dayon, sa tanang panahon sa akong pag-eskwela nag-eskwela ko sa eskwelahan sa Katoliko, pinakamaayong eskwelahan sa siyudad diin ko nagdako (mao nga giparehistro ko sa akong mga ginikanan didto), ug kay nahibalo ko niana nga relihiyon, ug sa Simbahan ni Jesukristo sa mga Santos sa Ulahing mga Adlaw, nahibalon nako sa kaugalingon, sa kinasingkasing, nga ang gingharian sa Dios ug awtoridad ania sa yuta, ug ang kamatuoran, nia sa Simbahan nga maoy gitudlo nako sa akong mga ginikanan. Sa akong kasingkasing, nabati nako ang tubag sa akong pag-ampo, ug gikumpirmar sa Dios nako nga kini ang Iyang kamatuoran, ug pinakamaayong dapit para nako, ug magpadako sa akong mga anak.
Personal nga mga Istorya
Sa unsa nga paagi makatabang ang Espiritu Santo kanimo?
Sukad sa gamay pa ko, duna koy lahi, espesyal nga kasinatian sa pagpakigsulti sa akong Magbubuhat, pinaagi sa personal nga pag-ampo. Sa daghang panahon, naa koy mga pagbati sa hunahuna ug kalinaw, kahupayan, ug giya kon mangayo ko Kaniya sa Iyang tabang ug tubag sa akong mga problema. Nahinumdom ko sa ngit-ngit, ulanon, bugnawng mga gabii diin makamata ko sa labihang kahadlok sa gamay pa ko, ug mag-ampo ko uban sa pagtuo, mohangyo sa Dios nga di unta ko mahadlok, ug mibati ko og dakong kalinaw, mibalik ang mainitong pagbati, dihang mibiya ang kahadlok, ug unya sa kasiguroan, nga Siya anaa ug nakaila gayud kanako, nga ako importante para Kaniya, Siya nahigugma, ug nagtinguha sa pinakamaayo para nako. Mao nga pinaagi sa Balaang Espiritu, Siya sa tinuod makigsulti kanako sa bisan unsa nga akong ihangyo kaniya uban sa pagtuo. Usab, sa matag higayon nga ako mangayo Kaniya og tabang nga makit-an ang importante nakong butang nga nawala, kon mobalik ko sa dapit nga giadto na nako, ug sa daghang higayon tua ra didto ang nawala, apan human ko mangayo niini Kaniya, ug dili sa wala pa. Dihang mas dako na ko, kon makahimamat ko og batan-ong lalaki nga madanihon o espesyal, mangayo ko og giya sa Langitnong Amahan, aron makita kon Iya kong tabangan sa pagpangita sa pinakamaayong tawo nga ikalipay nakong ikauban. Ug sa matag higayon, makadawat ko og tubag; kadaghanan ang tubag “Dili,” ug kausa lang nga ang tubag“Oo”!! Pagkatalagsaon niadtong adlawa!
Unsaon 00001EE2 nako pagpuyo ang akong tinuohan?
Matag semana kaming pamilya momata og sayo sa Dominggo aron mosimba, diin bag-uhon namo ang pakigsaad sa adlaw nga gibunyagan kami. Kanindot nga mahibalo nga bisan di mi kanunay magkita, si Andrea ug Francisco, akong mga anak nga minyo na, mohimo sab ug sama niini sa ilang dapit, ug nag-apil sa parehong butang nga among giapilan, uban sa ilang mga anak. Magbalitaay mi kanunay!!! Alas 5:00 sa buntag, si Agustin (14 anyos) ug si Elizabeth (16 anyos) magmata na ug aktibo, sama sa ilang mga magulang sa gagmay pa sila, aron motambong sa ilang scripture class (Seminary), sa alas 6:00 sa buntag, sa among chapel, Lunes hangtud Biyernes, ug modiretso sa eskwela (sama nako kaniadto, sulod sa upat ka tuig!!!). Bation ninyo ang kalipay kon mabati ninyo ang dinasig nga teacher sa mahangturong kamatuoran sa Dios, ug madawat ninyo ang daghang tubag sa tanang problema sa kabatan-onan, ug butang nga mahangturon. Di nako mahunahuna unsay akong kinabuhi kon wala ang Simbahan. Ang mas dakong bahin sa akong kalipay isip anak, igsoon, asawa, ug inahan, maoy pasalamat sa akong nakat-unan ug nasinati samtang naningkamot kong magsunod sa ebanghelyo ni Jesukristo.


text:
Hi Ako si Carlos Alberto Galvão
Mahitungod Nako
Minyo ko, amahan sa upat ka anak, ug apohan sa upat ka apo. Ganahan ko magdula og soccer uban sa mga amigo sa Sabado. Ang akong pamilya ganahan nga magpundok aron mangaon sa katapusan sa semana. Ganahan mi mag-kayak ug moadto sa isla ug manguha og mga kinsahon . Bililhon kaayo namo ang panahon isip pamilya ug buhaton namo ang tanan nga magpirme kining panahona.
Ngano nga Ako usa ka Mormon?
Ang labing nakadasig nako nga magpamiyembro sa Simbahan mao ang posibilidad sa pagpuyo uban sa akong pamilya sa kahangturan. Nakahimo ni nako nga matinud-anon ug masulundon sa mga Kasugoan sa Ebanghelyo. Ang akong pagpamatuod bililhon nako, ug ako nasayud nga ang Dios ug si Kristo buhi ug naggiya sa ilang Simbahan pinaagi sa pagpadayag. Nasayud ko ang pagkamasulundon, matinud-anon, takus, ug makanunayon hangtud sa katapusan, akong maangkon ang gisaad nga mga panalangin. Gibati nako nga luwas ug malipayon sa pagsunod sa ebanghelyo, kagahapon, karon, ug sa kahangturan.
Unsaon nako pagpuyo ang akong tinuohan?
Aktibo ko nga miyembro sa ward ug motrabaho ko uban sa mga Elder [ mga misyonaryo] sa misyonaryo nga buhat. Motudlo ko og klase alang niadtong nagkat-on sa Simbahan. Kanunay kaming maghimo og mga kalihokan sa pakigdait, aron ang mga bisita ug bag-ong mga miyembro mobati og nindot ug hingpit nga malakip uban sa mga miyembro sa ward.


text:
Hi Ako si José Luiz
Mahitungod Nako
Taga-Brazil ko, usa ka aktor, ug announcer, ug ganahan ko sa akong gibuhat. Usa ko ka Mormon. Gimahal ko ang akong pamilya!Ang akong asawa ug ang akong mga anak maoy nakapadasig nako! Ganahan ko og musika ug sine. Busa, nagtrabaho ko niini. Usa ko ka aktor kapin na sa 15 ka tuig nga nakasinati sa TV, Soap Operas, pahinumdom sa TV ug nga tag-as nga mga salida. Ako ang “publicity youngster” sa Casas Bahia [Homes of Bahia] niadtong 2006 ug 2012. DJ, announcer, ug presenter ko kapin sa 25 ka tuig nga kasinatian. Nakatrabaho ko sa pinakadako nga estayon sa radyo sa Brazil (Jovem Pan, Antena 1, Transamerica, Nova FM, Energia 57) [mga pangalan sa mga Estasyunan sa radyo ug TV]. Usa ko ka voice aktor, ug aktor sa dubbing sa mga salida, ug nagkalain-laing mga serye. Apil ko sa Brazilian voice alang sa mga tawo sa animated films ug mga documentary, lakip sa, Cuba Gooding Jr, Hugo Weaving, Will Ferrell, Jack Black, John Travolta, Matthey Perry, Denzel Washington, Jim Carey, Seth Rogen, ug daghan pa.
Ngano nga Ako usa ka Mormon?
Una nakong nahibaloan Ang Simbahan ni Jesukristo sa mga Santos sa Ulahing mga Adlaw sa dihang tin-edyer pa ko, pero paglabay pa sa 10 ka tuig nga namiyembro ko. Gilangay nako ang pagpabunyag tungod kay nagtuo ko nga “pareha ra ang tanan” ug kini walay epekto nako. Apan sa kadugayan, ang kausaban nga nahitabo sa akong mga ginikanan ug igsoong babaye, ug panag-uyon ug kalinaw nga naghari sa among panimalay nakapahunahuna nako, “Tingali makaayo kon mobasa ko sa Basahon ni Mormon. Sa tinuod lang, akong “gibasa og dali” ang libro. Dili na ko makahunong sa pagbasa niini! Gibasa nako ni sa usa ka semana, ug sa tunga-tunga sa basahon, sa 3 Nephi, nakahibalo nako nga gusto nakong magpabunyag. Gikinahanglan kana nako! Natubag ang akong tanang pangutana. Wala na koy kahadlok o kahingawa sa akong hunahuna. Malinawon na ang akong kasingkasing. Nasayud ko nga ang Dios buhi ug motubag sa atong mga pag-ampo. Si Jesukristo mao ang Manluluwas sa katawhan. Siya Buhi!Si Joseph Smith mao ang Propeta sa Pagpahiuli.Iyang nakita ang Dios, nga Amahan, ug si Jesukristo, ang Anak, human mag-ampo ug mangayo og giya sa buntag sa tingpamulak niadtong 1820. Kita gigiyahan sa buhi nga mga propeta.Si Thomas S. Monson mao ang Propeta karon. Ang Basahon ni Mormon tinuod ug Ang Simbahan ni Jesukristo sa mga Santos sa Ulahing mga Adlaw sama sa mabasa sa ngalan mao ang, “Ang Simbahan ni Jesukristo!” Mopamatuod ko niini sa pangalan ni Jesukristo, amen!
Unsaon nako pagpuyo ang akong tinuohan?
Nagtuo ko ang pagserbisyo sa isig ka tawo maoy pinakamaayong paagi nga mahisama ni Jesukristo. Tungod sa daghang mga calling sa Simbahan diin ako nakaserbisyo, ug nagserbisyo, duna koy oportunidad nga mahimong instrumento sa mga kamot sa Ginoo sa pagtandog ug pag-usab sa akong kinabuhi ug sa mga kinabuhi niadtong akong gikauban. Nindot nga mahimong kabahin sa brotherhood sa korum sa High Priest, ug maghimo sa mga butang kalabut sa kahangturan ug panagsuod sa pamilya pinaagi sa boluntaryong pagserbisyo sa Templo.


text:
Hi Ako si Felipe Santos
Mahitungod Nako
Batan-on kong lalaki nga ganahan moapil sa sport; ganahan mosayaw, ug moapil sa daghang mga kalihokan uban sa mga higala. Interesado ko nga maamigo ug makahimamat og mga tawo. Sa unibersidad, kanunay ning mahitabo tungod sa kadaghan sa mga tawo nga moadto. Ang pag-eskwela sa unibersidad usa ka butang nga akong gitahagan og prayoridad, tungod kay pinaagi sa pagtuon, daghan kog makat-unan.
Ngano nga Ako usa ka Mormon?
Mormon ko tungod kay ang pagka-Mormon malipayon.
Personal nga mga Istorya
Unsa nga mga panalangin ang miabut pinaagi sa imong hugot nga pagtuo kang Jesukristo?
Pinaagi sa akong tinuohan, nakadawat ko og dakong panalangin sa akong kinabuhi, nga mao ang pagkahibalo nga ang Dios buhi ug nahigugma nako. Nadiskobrehan ni nako sa dihang akong nahibaloan nga ako dunay talagsaong matang sa kanser ug, tungod kay ako malipayon nga tawo nga walay [problema sa panglawas], lisud kaayo tungod kay wala ko magtuo nga duna koy kanser. Kini nga dayagnos nakapakugang nako. Nagtuo ko nga kini usa ka gasa nako atol sa panahon sa akong kinabuhi nga naghulat ko sa mga resulta sa eksamin. Imbis maluya, nalig-on ko pag-ayo, ug ang akong pamilya ug mga tawo nagkahiusa pag-ayo. Pinaagi sa among hugot nga pagtuo, nagtinguha mi og kalig-on nga tingali wala mahibaloi nga siya aduna. Atol nianang panahona, akong gibati ang dakong gugma ni Kristo, ug nahimo kining kabahin sa akong pagtubo. Nagtuo ko nga dunay mga butang nga gitagana alang nato nga dili nato masabtan apan sa umaabut, makahibalo kita sa tanang kahulugan, kon kita hingpit na nga makasabut, ug kita magpasalamat og dako sa Dios niini nga kasinatian.
Unsaon nako pagpuyo ang akong tinuohan?
Nagpuyo ko pirme sa akong tinuohan, naningkamot nga mahimong mas maayong tawo inig labay sa adlaw. Sa dihang gitawag ko nga Lider sa Young Men, naghimo mi og daghang mga kalihokan uban sa mga silingan ug sa mga tawo.


text:
Hi Ako si LEILA MARTINS
Mahitungod Nako
Naminyo ako sulod sa 16 na ka tuig ug inahan ko sa duha ka mga anak. Magtutudlo ug propesor ko sa post graduate sa physical education sa sayaw, nga akong gihimo sukad sa gamay pa ko. Usa sa akong personal nga kalampusan mao ang pagtudlo og Jazz sa komunidad sa akong siyudad sa mga 120 ka estudyante nga mga bata, batan-on, ug mga hamtong. Magtutudlo usab ko sa fundamental teaching , lain nakong hilig. Gimahal nako ang akong pamilya ug nasayud ko nga sila ang rason nga ako nagpakabuhi ug nagmalipayon!
Ngano nga Ako usa ka Mormon?
Akong gipangutana ang akong kaugalingon, “Asa ko paingon, nganong nia ko sa kalibutan, ug duna bay kinabuhi human sa kamatayon?” mga pangutana usab tingali kini ninyo. Sa dihang nakahibalo ko sa Ang Simbahan ni Jesukristo sa mga Santos sa Ulahing mga Adlaw natubag kadto nga mga pangutana, ug ako mituo. Dili tungod kay dunay misulti nako unsa kini, apan tungod kay nangutana ko sa atong Amahan sa Kahangturan. Miluhod ko ug nag-ampo, ug nakadawat og kumpirmasyon nga nakapatandog nako pag-ayo ug miinit ang akong dughan. Mituo ko nga ang Basahon ni Mormon mao ang pulong sa Dios, mituo ko sa kahangturan sa mga pamilya, ug nasayud ko nga walay anino sa pagduha-duha nga ako nahisakop sa tinuod nga Simbahan ni Jesukristo. Mapasalamaton ko nga mipadako sa akong mga anak nianang matarung nga dalan.
Unsaon nako pagpuyo ang akong tinuohan?
Miyembro ko sa Ang Simbahan ni Jesukristo sa mga Santos sa Ulahing mga Adlaw sulod sa 18 ka tuig, ug nagtudlo ko kanunay sa mga klase sa Simbahan, sa mga bata, kabatan-onan, ug mga hamtong. Gibuhat ni nako kanunay uban sa gugma ug garbo. Aktibong akong moapil sa mga kalihokan sa kultura sa Simbahan sama sa teyatro ug sayaw. Kabahin ako sa grupo sa mga babaye (Visiting Teacher) nga mobisita sa mga miyembro sa Simbahan kausa sa usa ka bulan, nga pinaagi niini nga pagbisita, kami motabang, isip mga miyembro ug isip mga babaye. Gimahal ko ang ebanghelyo ni Jesukristo. Gimahal ko ang akong Manluluwas, ug adunay dakong pagpamatuod sa ka tinuod niini nga Simbahan ug sa plano sa kaluwasan. Malipayon ko tungod kay ang pagka-Mormon makapahimo nako sa pagbuntog sa among mga kalisud ug magmalipayon niini nga kalibutan. Tungod niini ako nagpakabuhi!!!


text:
Hi Ako si Grant.
Mahitungod Nako
Usa ko ka Amahan sa lima ka talagsaong anak ug naminyo ko sa matahum nga si Natalie. Nakaangkon mi og gamay nga balay tungod sa grabing paningkamot ug gipaningkamutan nga mahimo kining malinawon nga dapit sa pagkat-on ug panaghiusa. Duna koy makahinam ug katingad-ang kinabuhi uban sa daghang kasinatian nga sa umaabut mahimong usa ka maanindot nga libro. Nangandoy ko kaniadto nga ang akong trabaho haum sa akong surfing apan wala kini mahitabo. Nagtrabaho ko isip propesyunal nga tigkuha og mga kinhason ug fisheries research manager sa dako nga panagatan diri sa Australia. Ang pagtuon og fisheries ug pagpaningkamot nga mamintenar ang pagkabalanse sa kalikupan maoy akong hilig. Gimahal nako ang Ebanghelyo ni Jesukristo ug naningkamot kong mas momaayo ug mas makatabang sa uban.
Ngano nga Ako usa ka Mormon?
Kami dili gayud mga ‘Mormons’ apan mga miyembro sa Ang Simbahan ni Jesukristo sa mga Santos sa Ulahing mga Adlaw, ‘mga miyembro sa simbahan’ o sa pagmubo ‘Mga Santos sa Ulahing mga Adlaw’. Ang akong lola nagtubo sa gamayng lungsod sa Coorong. Wala madugay nagpamiyembro siya sa Simbahan sa Melbourne dihang ang mga misyonaryo nakatubag sa iyang mga pangutana kabahin sa kinabuhi ug mga kasulatan nga wala matubag sa uban. Misimba ko sa bata pa ug mitambong og sayo sa buntag nga klase sa seminary sulod sa upat ka tuig atol sa High School. Niining panahona nadungog nako ang kanta nga, “I heard Him come” nga naghuglagway kon giunsa ni Jesus sa pagpangalagad sa mga sanlahon. Akong gibati ang Balaang Espiritu, ang init ug malinawong pagbati sa kahiladman sa akong dughan ug nahibalo ko nga si Jesus nagpakabuhi gayud dinhi sa Kalibutan ug sa tinuod, sigon sa gipamatuod ni Apostol Pedro nga, Ang Anak sa Dios. Samtang padayon kong nagtuon sa mga kasulatan ug naminaw sa pakigpulong sa mga lider sa Simbahan, mas nadugangan ang akong nakat-unan sa Ebanghelyo ug padayon kining mitubag sa akong mga pangutana kabahin sa kinabuhi. Ang tanang kamaayo sa akong kinabuhi akong gipasidungog sa akong kamatinud-anon sa mga pagtulun-an sa Simbahan.
Personal nga mga Istorya
Sa unsang mga paagi nga natubag ang imong mga pag-ampo?
May daghan kong pag-ampo nga natubag. Kadaghanan niini personal ug lisud ipasabut. Duna koy nahinumduman dihang bag-o pa ang akong pamilya, akong gibati ang labihang kalisud sa daghang buluhaton aron molambo dayon ug pagplano unsaon nga mahimo kong maayong tigsangkap kanila. Wala koy kwalipikasyon, walay kasinatian sa pagpanarbaho ug walay nahunahunaang trabaho. Gagmay ko og grado sa high school gumikan sa padayong kasamok sa among panimalay tungod sa pagkadaot sa ulo sa akong papa. Nagtrabaho ko isip tigpuli nga trabahante sa usa ka factory nga walay kasiguroan sa trabaho. Matag adlaw sa trabahoan magbasa ko sa kasulatan ug mag-ampo og tabang sa Langitnong Amahan. Miuli ko usa ka adlaw kang Natalie human sa mapaubsanon nakong pag-ampo alang sa giya ug nakakita siya og advertisement sa eskwelahan nga andam modawat nako sa Unibersidad. Katapusan na sa pagpa-enrol anang adlawa ug igo gyud kong nakaapil sa interbyu. Kini nga pag-eskwela nakapahimo nako kon asa ko karon nagtabaho. Wala koy pagduda nga mao kadto ang klarong tubang sa mapaubsanon nakong pag-ampo.
Unsaon nako pagpuyo ang akong tinuohan?
Masayop sab ko sama sa tanan. Maghinulsol ko niini nga mga sayop ug magpaubos sa kaugalingon atubangan sa Dios ug mangayo sa iyang pasaylo. Naghatag ni nako og oportunidad sa pagpaningkamot ug molambo nga maoy tuyo sa Ebanghelyo ni Jesukristo. Ang kausaban sa kinabuhi sa mga tawo nga nahimo sa Ebanghelyo nakapatingala kanako. Nakausab ni kanako nga nahimong mas maayo. Usa sa butang nga ganahan nako sa Simbahan mao ang programa sa Home Teaching. Dinhi gidasig kami sa pag-adto ug pagbisita sa mga tawo sa among dapit. Mobisita mi og mga duha ka pamilya gikan sa among lokal nga kongregasyon, kausa sa usa ka bulan, ug mopakigbahin nila og mubo nga mensahe kabahin sa Ebanghelyo ug mangutana kon duna ba mi ikaserbisyo kanila. Para nako ang Home Teaching usa sa pinakamaayong oportunidad diin kami makakat-on unsaon paggamit ang Ebanghelyo ni Jesukristo agi’g pagserbisyo sa among isigkatawo sa among komunidad. Tinagurha ming mamisita ug si Papa ang akong kauban kaniadto sa 12 anyos pa ko. Sa akong pagtuo siya ang pinakatalagsaong home teacher, pagbisita sa mga tigulang ug pagtabang sa problema sa mga tawo. Naaksidente siya sa tuig human niadto ug niining panahona ang pag-uban kaniya usa ka makahuluganong impluwensya ngari kanako. Laing ehemplo mao si kanhi Brother Dalziel nga among home teacher sa pamilya. Usa siya ka banker ug gigamit niya ang iyang kahanas pagtabang sa akong Mama aron mahan-ay ang pinansyal human sa aksidente. Mahunahuna nako ang iyang serbisyo sa among pamilya. Ang kababayen-an sa Simbahan talagsaon usab bahin sa paghatag namo og pagkaon matag gabii nga daw mokabat kadto og unom ka bulan. Kini nga kababayen-an managlahi og mga kaagi ug kahimtang sa pinansyal. Ang uban maayong pagkabutang ang uban magbadyet pa aron makahatag og ekstra nga pagkaon alang sa among pamilya. Tanan sila mihatag sa ilang panahon. Ang ehemplo nga sama niini maoy naghimo nakong maningkamot, mohimo og mas maayo ug mas moserbisyo. Tanan kita may managlahi nga kahanas ug abilidad. Buot ipasabut, mangita mi og paagi nga magamit ang among mga abilidad sa pagtabang sa uban. Kini sa akong pagtuo maoy hinungdan nga nagmugna ang lig-ong mga komunidad ug anam-anam nga naghimo sa kalibutan nga mas maayong dapit. Naningkamot ko nga sundon ang kabilin niining bantugan nga mga tawo.


text:
Hi Ako si Monica
Mahitungod Nako
Usa ko ka dentista ug ganahan kaayo ko nga mag-exercise, sama sa work out, mountain biking, ug surfing. Usahay magpraktis ko og Chinese calligraphy, nga usa ka nindot nga art ug espesyal nga kultura sa akong nasud ug nagpahinumdom nako kon diin ko gikan.
Ngano nga Ako usa ka Mormon?
Sa una usa ko ka bata nga walay pagsalig sa kaugalingon tungod sa pipila ka hinungdan. Nakit-an ko sa mga misyonaryo ug mipahibalo kanako kon si kinsa gayud ako ug diin gayud ako gikan. Human niana, nagsugod ko og bag-ong kinabuhi ug giatubang ang nangagi uban sa lahi na kaayo nga kinaiya. Dugang pa, akong nakab-ot unsa gayud ang akong tumong sa kinabuhi ug unsang matang sa tawo ako ganahan nga mahimo ug unsa nga matang sa kinabuhi ang akong puy-an. Bisan og usahay maglisud ko, akong mahibaloan kon unsay akong saligan ug asa ang akong adtoan. Agig dugang, dili na kaayo ko mahadlok nga mag-inusara. Nahibalo ko nga matag usa kanato bililhong anak sa Dios ug lahi gayud kita. Nahibalo ko nga Siya nahigugma sa matag usa kanato. Kumbinsido usab ako nga gusto kong mosunod Kaniya aron mas momaayo ug mas malipayon ko nga tawo matag adlaw.
Unsaon nako pagpuyo ang akong tinuohan?
Karon nagtudlo ko sa kabatan-onan sa among Simbahan. Naningkamot ko nga mahimong maayong ehemplo kanila. Hinoon, dili ko perpekto; usahay sila akong gikinahanglan aron mopahinumdom nako sa pagpili sa husto. Maghinatagay kami, magtinabangay, ug maglig-on kami sa among pagtuo. Mag-ampo usab kami alang niadtong nanginahanglan o sa nagkalisud. Naningkamot kong mahimong maayong higala sa uban ug makakat-on sa pagpakabana sa uban sa tukma nga paagi. Gituman nako ang akong mga saad ug naningkamot nga mahimong matinuoron nga tawo.


text:
Rochelle mitubag …
Usa sa labing dako nga sayop nga mga pagtuo sa akong hunahuna nga ang mga tawo aduna mahitungod sa atong Simbahan mao nga ang mga babaye sunud-sunuran, huyang, o ubos ra. Kanunay akong nagkatawa kon makadungog ako og tawo nga nagpahayag niining sayop nga pagtuo ug naghunahuna nga sila kinahanglan mokuyog-kuyog kanako o sa akong mga higala sulod sa usa ka adlaw. Sa akong panan-aw, ang mga babaye sa Simbahan lig-on kaayo.
Ang usa ka tawo tingali matingala ngano, kon kini mao ang sitwasyon, nga ang mga babaye wala maghupot sa priesthood. Ang paghupot sa priesthood dili makatumbas sa pagkapangulo. Ako nakaserbisyo og lima ka lainlaing kapangulohan sa akong kinabuhi ug nahatagan og daghan nga mga oportunidad sa pagpangulo. Apan ang pagkapangulo sa tinuod serbisyo lamang. Ang pagserbisyo ug ang paghatag og kalooy ngadto sa uban mao ang kinahanglan natong tanan nga tinguhaon sa pagbuhat.
Ako nagtuo nga ang kalibutan naghatag og piho nga bili ngadto sa mga butang nga adunay mas makita o gibug-aton. Ang pagbaton og mga anak nga adunay espesyal nga mga panginahanglan sa tinuod nakahatag kanako og lain nga panan-aw kalabut niini. Ang akong anak nga lalaki nga si Ethan may cerebral palsy. Ang manghud niyang babaye nga si Jane nahimong dako kaayo nga tabang ug suporta kaniya sulod sa mga katuigan. Sa dihang misugod si Jane sa pagsulti, misugod si Ethan sa pagsulti. Nagtudlo siya kaniya og daghan nga mga butang. Ang iyang tahas isip suporta nga tawo dili minos og bili kay sa tawo kinsa nakadawat sa tanan nga atensyon. Ang duha adunay parehas og bili ug gugma sa akong panan-aw.
Sa bali, ang akong mga lalaki dili bantugan sa mga paagi sa kalibutan. Dili gayud sila mabutang sa hapin sa usa ka magasin, apan ang ilang bili dili minos ngari kanako o ngadto sa Langitnong Amahan.
00002055
Nasayud ako nga sila parehas ngadto sa bisan unsa nga nindot o gamhanang tawo. Sa lain nga mga pulong, kasagaran naghatag kita og bili ug gahum ngadto sa mga tahas tungod lamang kay atong gitan-aw nga ingon og kini mas importante. Ako nakahibalo nga kitang tanan adunay mga tahas ug mga misyon sa kinabuhi nga mga bililhon—lamang lainlain.
Busa, ang mga lalaki mangalagad sa mga buhaton sa priesthood, apan ang akong bana ug ako parehas og mga panalangin sa priesthood. Ang gahum sa priesthood mao ang gahum sa Dios. Kita, isip mga tawo, gihatagan lamang sa oportunidad sa pag-apil niini. Ang mga lalaki ug mga babaye adunay lainlain nga mga tahas, apan ni usa labaw ka importante kay sa usa. Sa tinuod, sa kasagaran, ako mao ang anaa sa panimalay nga mopasiugda og mga panalangin sa priesthood. Daghang mga higayon, ako nag-ampo nga may problema ug nadawat ang tubag nga hangyoon ang akong bana sa paghatag og panalangin. Kini nga mga higayon nahimong labing gamhanan, tungod kay akong nahibaloan nga kini mao ang kabubut-on sa Dios diha sa among panimalay.
Ang usa ka ehemplo mao kadtong si Ethan tres anyos. Nag-inom siya og 12 ka doses sa tambal kada adlaw ug sa gihapon may dili mo minos sa 10 ka pagkirig kada adlaw. Kini lisud kaayo nga panahon nga may bag-o usab nga gianak diha sa panimalay. Nagsige ako og ampo alang sa panabang, ug ang tubag nga akong nadawat mao ang paghangyo sa akong bana sa paghatag og panalangin. Amo kining gisugdan uban sa gilugway nga pagpuasa sa tibuok pamilya. Sa diha nga ang mga kamot sa akong bana ug sa usa ka higala gipatong sa ulo ni Ethan, ang akong bana mipahayag nga ang iyang mga pagkirig mohunong dihadiha dayon. Sukad niana nga higayon, wala nay lain siya nga pagkirig. Kini dili gahum sa akong bana. Siya usa lamang ka instrumento sa pagpahinabo niini, mao usab ako. Matag usa kanamo may lainlaing tahas, apan kini gahum sa Dios ug misunod kami sa Iyang panudlo. Pinaagi sa igo nga pagkamainubsanon sa pagbuhat niini, nakita namo ang mga milagro sa among mga kinabuhi.
Daghan ang ipakita
Gamay lang ang ipakita


text:
Hi Ako si Jingyi Shi 石靜怡
Mahitungod Nako
Usa ko ka journalist. Magsulat ko bahin sa mga balita sa pag-travel ug pagkaon diha sa website. Ang mga interbyu kada adlaw nakapadugang sa akong pasyon sa akong kinabuhi. Daghan kog kahigayunan sa pag-adto sa mga restawran aron motilaw sa tanang matang sa pagkaon apan ang labing importante mao ang mga pulong sa ginoo tungod kay mahimo ko nga espiritwal.
Ngano nga Ako usa ka Mormon?
Magsimbahan ko sa Presbyterian Church uban sa akong silingan sa bata pa ko. Ang LDS nga mga misyonaryo mibisita sa among balay sa nag-edad pa ko og dose anyos. Ang akong magulang nga babaye nagsugod sa pagpaminaw sa mga leksyon sa ebanghelyo ug mihangyo usab nako nga magkat-on. Ang ministro sa Presbyterian Church misulti nako og bati bahin sa LDS nga simbahan. Nianang higayona mibati ko og kalibog. Bisan tuod og ako nag-edad og dose, ang mga misyonaryo miimbitar nako sa pag-ampo aron makahibalo kon tinuod ba o dili ang simbahan. Usa ka gabii, miluhod ko ug mag-ampo mga luha miagas, ug giingnan nako ang Langintong Amahan: Gusto kong moadto sa imong simbahan, palihug sultihi ko unsay buhaton. Pagkasunod adlaw, miadto ko sa LDS nga simbahan ug mitambong sa ilang sakrament miting. Mikanta ko sa kanta nga ang mga pulong “Ang butang tinuod” Nasayud ko nianang higayuna nga gitubag sa Langitnong Amahan ang akong pag-ampo. Mapasalamaton ko nga ang mga misyonaryo mitabang nako nga makabaton og pagpamatuod bisan og bata pa ko.
Unsaon nako pagpuyo ang akong tinuohan?
Sa simbahan, dunay daghang mga kahigayunan sa pagsebrisyo. Kay kini nga pagserbisyo makapakat-on nako ug motubo, nakatabang usab ni nako nga di lang maghunahuna sa kaugalingon. Sa tabang sa Dios makahimo ko sa tanan. Nasayud ko nga trabaho kini Niya.


text:
Hi Ako si Glenn Mark Buquing Painagan
Mahitungod Nako
ako usa ka ulitawo ug usa ka misyonaryo ni Jesukristo.
Ngano nga Ako usa ka Mormon?
mas nasabtan nako ang iyang mga plano para sa akoa. ug gihapon ako nasayud nga kining simbahana ang tinoud nga simbahan dinhi sa kalibutan, ug ako nasayud nga ang basahon ni mormon tinoud sya mao kini ang nagtabang kanako nga mamahimong maayo nga tawo matag adlaw.
Personal nga mga Istorya
Ngano nga ang Mormons magmisyon?
isip usa ka mormon ug usa ka priesthood holder mahinungdanon kaayu nga mamisyon arun maipadangat sa uban ang gipahiuli nga ebenhelyo ni jesukristo ug arun para buhaton ang akong duty isip priesthood bearer sa atong amahan sa langit.
Unsaon nako pagpuyo ang akong tinuohan?
ako kasamtangang nagaserbisyo isip usa ka misyonaryo sa Simbahan ni jesukristo sa mga santos sa ulahing mga adlaw. ug ako gatudlo sa iyang kinatibuk-ang ebanhelyo.


text:
Hi Ako si Dallin
Mahitungod Nako
Gitawag ko "Elder" kay misyonaryo ko karon. Nagtawo ko ug nagpalambo ko sa sulod sa Alaska. Ganahan ko pagkamping, pagkayaking, etc. Samtang nagpalambo nako, nangisda nga comercial ko uban sa akong tatay ug sa akong mga igsoon. nageskwela ko usa ka tuig sa Utah. Dilli pa Ko sure unsay akong gusto para sa akong mejor, apan siguro civil engineering. Nagalagad ko og misyon karon sa Cebu, Philipinas diri Nagkaton pagistoria ko sa Visaya/Cebuano.
Ngano nga Ako usa ka Mormon?
nagtuo ko niining ebanghelyo uban sa tanan nga akong kasingkasing. aduna ko'y hugot nga pagtuo kang Jesukristo ug sa iyang pag-ula, ug nasayud ko nga siya maoy atong buhing manluluwas. Nagtuo ko sa Biblia, og tugon ni Jesukristo gikan Israel ('lumang yuta'), ug sa Basahon ni Mormon, og lain nga tugon ni Jesukristo gikan sa amerikas ('bag-ong yuta'). Sillang duha magpamatuod mahitungod ni Jesukristo ug pagkauban, naa silla ang kahingpitang ebanghelyo. gibasa nako Ang Basahon ni Mormon, ug giampo nako kabahin siya. Samtang ako nagampo aron nahibalo nianang kamatuoran, gibati ko og pagbati sa kalinaw nga tinuod Ang Basahon ni Mormon. Nasayud ko sigurado nga Ang Basahon ni Mormon mao ang mga pulong sa Dios, uban walay pagduhaduha.
Unsaon nako pagpuyo ang akong tinuohan?
Karon, gihatag nako ang akong panahon sa Ginoo pinaagi magalagad ko og misyon nga duha ka tuig sa Pilipinas. Isip misyonario diri, ang akong katuyoan maoy mangimbitar sa uban nga magduol silla ngadto kang JesuKristo, ug maningkamot ko nga magbuhat ko niana pinaagi tanan nga akong mga buluhaton.


text:
Hi Ako si Devin
Mahitungod Nako
Ako si Devin, alyas DevinSupertramp sa YouTube. Napalambo nako ang talento sa pagpang-video sa gamay pa kaayo ko, gani naguba nako ang daghang camera sa akong mga ginikanan. Akong gibati nga ang pinakakusog nga impluwensya sa paghimo og video mao ang katakus sa pagkonektar ngadto sa uban pinaagi sa mga sugilanon sa kinabuhi. Gipadayon nako kini nga hilig sukad niadto. Wala gayuy laing opsyon; kapalaran ra gyud, tinuod nga gugma. Milambo ako ngadto sa pagkahimong makadasig nga YouTube videographer. Gusto nakong ipahayag ngadto sa kalibutan unsay nakita sa akong mga mata. Tingali daghan kaayo ang adunay potensyal nga mohimo sa unsay ilang gusto sa kinabuhi. Apan, sila sa bisan unsang mga rason wala gayud makagamit sa gahum nga naa nila. Sa paghunahuna niana, gusto nakong buhaton ang akong gipangandoy, nga mogawas ug kab-uton kining tanang gipangandoy. Ang paghimo og salida sa mga extreme sport ug mga video sa kalikupan nagtugot nga makabiyahe ko sa tibuok kalibutan ug ipakita sa kalibutan ang katahum nga anaa aron matagamtam sa tanan. Sa akong YouTube channel naningkamot ko nga ang mga motan-aw mohimo og mga koneksyon, mobating gawasnon, mosuhid sa kalibutan, modasig, ug bisan tingali sa pag-usab sa kalibutan aron mahimong mas maayong dapit. Akong ipakita ang kalibutan sa paagi nga wala pa makit-i sa uban kaniadto. Ganahan gyud ko sa akong gibuhat. Ang akong opisina nahimo na nga akong kalibutan.
Ngano nga Ako usa ka Mormon?
Kon magkadugang ang akong panabut sa mga pagtulun-an ni Jesukristo sa akong kinabuhi, mas magkadugang sab ang kanindot sa kinabuhi. Nakakita ko og daghang lain-laing tawo, ug dunay usa ka butang nga nagbugkos kanato. Mao kana ang gugma sa usag usa. Kon akong subayon kon unsa gayud ang importante kanako, kanunay nga mosungko kini sa akong pamilya ug sa gugma sa Manluluwas. Ang mga pagtulun-an sa Ang Simbahan ni Jesukristo sa mga Santos sa Ulahing mga Adlaw nagpaduol kanako ngadto sa akong Langitnong Amahan ug unsa kaimportante ang atong Manluluwas sa akong kinabuhi. Ang akong pagtuo naghatag nako og direksyon sa akong kinabuhi ug nagtabang nakong mahimo nga mas maayong tawo sa tanan nakong gihimo.
Unsaon nako pagpuyo ang akong tinuohan?
Nagpakabuhi ko sa akong gituohan pinaagi sa pagka-ehemplo, sa pag-direct man og video o sa nahuman na nga video nga gi-produce nako sa YouTube. Nagpakita kini sigon sa gipahayag sa mga kasulatan: “Pasigaa ninyo ang inyong kahayag sa atubangan sa mga tawo, aron makita nila ang inyong maayong mga buhat.” Taas ko og mga sumbanan sa akong pagkabatan-on, ug akong garbo ang pagpakigbahin sa ebanghelyo ug pagsunod sa mga sumbanan matag adlaw ug dili motipas bisan sa mga pagpanghulhog sa uban sa pagbutang sa video o sa mga pulong sa kanta. Pamaagi kini sa kinabuhi alang kanako, ug ang mga video nga akong gibutang mao ang pagpahayag sa akong mga gituohan ug sa akong kaugalingon sa samang higayon.


text:
Hi Ako si Mehrsa
Mahitungod Nako
Ako ang kinamagulangan namong tulo ka igsoon ug karon may tulo sab ko ka anak. Mianhi ko sa Amerika sa bata pa ug bulahan nga nakapatubo sa akong mga anak dinhi. Gusto kong mahibalo sila ug makakonektar sa ilang kaagi ug makasabut sa ilang kabulahan nga makaangkon niana nga mga oportunidad. Ang akong mga anak natawo sa Siyudad sa New York diin mi nagpuyo sulod sa dekada. Karon, nagpuyo mi sa Great West. Ang akong kinabuhi usa ka paningkamot sa pagkat-on ug pagtudlo. Naningkamot kong makatudlo sa akong mga anak sa maayong pagpakabuhi, kamatinuoron, moral, ug mahimong lig-ong mga babaye. Naningkamot sab ko sa pagtudlo sa mga estudyante sa abogasiya. Gibati nakong daw bag-o pa niini nga paningkamot ug padayon kong nangayo og tabang sa Ginoo.
Ngano nga Ako usa ka Mormon?
Ang pagsunod sa ebanghelyo usa ka padayong pahinumdom kanako sa pagkinabuhing manggiloy-on. Ang ebanghelyo nagtudlo nga ang akong kinabuhi dili lang pagpakabuhi para lang kanako. Kinahanglan nakong buhaton sa uban ang gusto nako nga ilang buhaton ngari nako. Dihang akong nakat-unan ang mga leksyon sa Ebanghelyo, ingon og napahinumduman ko sa mga butang nga akong nahibaloan. Malinawon ko kon moserbisyo ug mohigugma ko sa akong mga silingan. Nalipay ko nga naapil sa pundok sa mga tawo kinsa naningkamot nga makabuntog sa ilang mga kahuyang. Ang pagsunod sa mga balaod ni Kristo usa ka padayong paningkamot, apan “magaan ang Iyang luwan”--mas gaan kay sa ubang ordinaryo nga palas-anon. Mihangyo siya nga sundon Siya aron mas momaayo ta. Sa akong hunahuna ang relihiyon kabahin sa paglihok ug kausaban--pinaagi sa maayo nakong mga buhat, nanghinaot ko nga mahimo kong maayo nga tawo.
Personal nga mga Istorya
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Matag Lunes, duna mi gabii sa panagpundok sa pamilya. Paborito ni nga gabii sa akong mga anak. Manganta mi ug mag-ampo ug may mubo nga leksyon sama sa, pagpakigbahin o serbisyo o pag-ampo dayon magdula mi sama sa game like a duck, duck, goose ug dayon mangaon. Ganahan kaayo mi niini ug naghatag ni namo og kalinaw sa panimalay nga sagad samok.
Unsaon nako pagpuyo ang akong tinuohan?
Gusto nakong gamiton sa sentence ang “Naningkamot”. Naningkamot kong magsunod sa akong tinuohan sa pagsersbiyo ug paghigugma sa uban. Naningkamot kong magsunod sa akong tinuohan sa pagtudlo sa akong mga anak unsay ipasabut sa paghigugma sa Dios ug sa ilang mga silingan. Naningkamot kong magsunod sa akong tinuohan sa pagkamatinuoron nga tawo. Naningkamot sab kong makatudlo sa akong mga estudyante nga ilang responsibilidad ang paggamit sa ilang edukasyon sa pagserbisyo sa uban ug pagsulbad sa kawalay kaangayan. Naningkamot kong mahimong maayong asawa, inahan, silingan, ug lungsuranon. Duna koy daghang buluhaton sa simbahan diin nakatabang ko sa uban. Nakatabang ko sa kabatan-onan sa Harlem, New York ug migiya kanila sa paghimo og maayong desisyon ug unsaon nga molampus sa pag-eskwela ug makakita og maayong trabaho.


text:
Hi Ako si Abrianne
Mahitungod Nako
Grabe kadaghan sa mga kalingawan nako... Giingon lagi sa akong pamilya nga di gyud mahurot ang pwedeng mga buhaton nako. Ganahan ko sa akong trabajo isip maestra sa gamayng mga bata nga nag-idad og lima ka tuig, kay innocente kaayo ug malipayon lang sila, ug sila nagpalipay kanako gihapon! Duna ko'y daghan nga mga talento sa music: Ako nakapiano, violin, kanta, drumset, ug daghan pa. Ganahan gyud ko magadto sa dakong mga bukid nga duol ra sa akong balay para maka-explore ko didto, ug gihapon sa pagtagamtam sa kalinaw nga naa sa Nature.
Ngano nga Ako usa ka Mormon?
Ang Gipahiuli nga Ebanghelyo ni JesuKristo nakatabang kanako sa pagkaplag og tinuoray kalipay sa inadlaw-adlaw nga mga butang ug buhaton. Nakabati ko og mas lalom nga gugma gikan sa akong Amahan sa Langit, ug kinasingkasing ko nakasalig Kaniya, nga aduna Siya'y plano alang kanako, ug kadtong plano makapalipay nako labaw pa sa akong kaugalingong mga plano nga akong gibuhat para sa akong kaugalingon. Tungod nianang gituo nako, makahatag ko og mas nindot nga gugma sa akong pamilya ug sa ubang mga tawo nga nagpalibut kanako kada adlaw. Sa diha nga nakabasa ko sa Basahon ni Mormon (og lain nga tugon ni JesuKristo), nakabati ko nga kining basahon mao ang pinakatinuod nga basahon sa tibuok nga kalibutan. Naglakip siya sa tanan nga kinahanglang kahibalan nato para sa pagpalambo og pakigrelasyon uban sa atong Manluluwas nga si JesuKristo, ug gihapon uban sa atong Langitnong Amahan. Kining basahon makatudlo nato kon unsaon nato paguli sa atong langitnong panimalay uban sa atong mga pamilya, ug makapahingpit siya sa mga kamatuoran nga gitudlo sa Biblia. Ang pagbati nga akong nadawat sa diha nga ako siyang gibasa mao ang kalinaw ug hingpit nga kalipay. Maorag duna'y gamay nga kalayo sa akong dughan samtang nagbasa ko sa Basahon ni Mormon, pero nindot siya nga kalayo, dili sakit. Nasayud ko nga tinuod siya.
Personal nga mga Istorya
Sa unsa nga paagi makatabang ang Espiritu Santo kanimo?
Ang Espiritu Santo nakatabang kanako sa daghang mga paagi sa akong kinabuhi. Sa bag-o pa lang, nakakita ko sa kinasing-kasing ug walay katapusang gugma sa atong Langitnong Amahan pinaagi sa gamayng mga hunghong sa Iyang Espiritu sa diha nga akong kinahanglanon ang mga tubag sa pinakaimportanteng mga pangutana sa akong tibuok nga kinabuhi. Pananglitan, nabalaka ko mahitungod sa kaminyoon sa diha nga ako miuli gikan sa misyon nako... Kanus-a ko magminyo? Ug kinsa? Human sa daghan kaayong mga kapakyasan sa pagpakig-dating, ug human sa daghang mga kapakyasan og daghang mga relationships, nakasugod ko sa pagpalandong, ug tingala og serioso, kon naa diay ang mahigugmaong kauban para sa ako. Apan, nagpadayon ko sa pagtuo ug pagsalig sa Dios ug sa Iyang plano, diin ang tanang mga tawo malipay, ug ang tanang mga butang mahimong makaturonganon. Nagpadayon ko sa paglahutay diha sa pagsunod sa mga instruksyon sa Espiritu Santo, bisan kadtong maora'g walay kapuslanon o di importanteng mga pag-aghat. Ug karon, nakakita ko nga sa realidad, nakabansay lang ko sa pagsunod kaniya sa panahon nga ako nakabisog. Pinaagi sa Iyang Espiritu, migiya diay ang Dios kanako ngadto sa akong mahangturong kalipyan, ug ngadto sa akong bana gihapon. Nakabati ko nga ang atong Amahan may plano para sa atong tanan, ug kita kinahanglan lang sa pagpaminaw sa Iyang tingog.
Unsaon nako pagpuyo ang akong tinuohan?
Nasayud ko nga ang mga talento ug mga abilidad nga gihatag sa Dios sa ato kinahanglan gamiton para sa pagserbisyo sa uban nga mga tawo. Ganahan ko magpaambit sa akong abilidad sa paggamit sa pipe organ ug sa piano sa simbahan, alang ang mga miyembro makakanta sa mga himno o sagrado mga kantahon. Nagbuhat ko'g mga music ug kantahon nga makapadasig og mga tawo, di sama sa "popular" nga music sa kalibutan nga kabahin og mga drugas o may mga ideya nga sineksuwal kaayo, ug ako silang gishare nga libre sa social media. Nagvolunteer ko sa nursery sa lokal nga family center, diin makadawat ang mga ginikanan ug mga pamilya sa training ug mga butang nga ilang gikinahanglan aron malig-on ang ilang mga pamilya, bisan unsay ilang situasyon karon. Sa trabajo, naningkamot ko magdasig sa akong mga co-worker, ug sa paghigugma sa tanan nga mga bata nga moagi sa akong classroom. Di ni lisod nga mga buhaton, pero importante kaayo, ug kinahanglan sila og pipila ka oras lang kada semana. Yano lang ang akong mga gibuhat para sa pagsunod sa Manluluwas, apan bisan pa niana, dako ug daghan ang mga panalangin nga naggikan niana.


text:
Hi Ako si Jilbert Bayana Sagrado
Mahitungod Nako
Ako mahilig pag suroy-suroy sa bisan asa nga dapit gusto ko nga liboton ang usa ka lugar nga akong maanhaan. Ako mahilig usab sa mga sports sama sa basketball, chess, dama, og uban pa. Wala ko kahuman og eskwela tungod sa kalisud sa panahon wala kahuman pero pagkahuman nakog serbisyo isip usa ka missionaryo sa Ginoo, ako mupadayun og eskwela nga sa ani nga paagi makadawat ako og maayung panginabuhi kung mag minyo nako sa imaabot. Ubanan ko kani sa pag ampo nga naay hugot nga pagtoo og ubanan sa lihok ngadto sa dios nga aron ako magyahan niya nga pinaagi niini mabuhat ko ang akong pangandoy sa kanabuhi nga may paggiya kaniya.
Ngano nga Ako usa ka Mormon?
Ako nalipay pagdako nga ako nasakop ani nga simbahan THE CHURCH OF JESUSCHRIST OF LATTER DAY SAINTS tungod kay nakatabang kini nako og dako sa kong kaugalingon. Dako ang kausaban nga akong natagamtam, na byaan ko ang akong mga daotang buhat sauna. Og karon isip usa ka myembro ani nga simbahan ako ipasigarbo nga ako usa ka mormon.
Unsaon nako pagpuyo ang akong tinuohan?
Isip usa ka myembro sa ang simbahan ni Jesucristo sa mga santos sa ulahing mga adlaw, ako naningkamot nga maghopot sa mga sugo sa Ginoo, lisud man tood pero sa hinay-hinay nga paagi mabuhat ko kini nga may hugot nga pagtoo, ubanan sa pag magnify sa akong calling sa simbahan makatabang nako nga makasunod sa kasugoan sa Ginoo og pag home teaching usab og pag tabang sa mga missionary sa missionary work. Ako magpadayun niini nga buluhaton sa simbahan isip myembro niini.


text:
Hi Ako si MakcиM (Maksim)
Mahitungod Nako
Ako malipayong amahan ug mapasalamatong higala. Ganahan kong malipay ang uban ug akong gimahal ang kinabuhi!
Ngano nga Ako usa ka Mormon?
Nagtuon ko sa Biblia ug mibisita sa lain-laing simbahan sukad pa sa grade 5 (onse anyos). Aduna koy matang sa espirituhanon nga tinguha. Pagka 17, nakaila nako ang mga misyonaryo sa ang Simbahan ni Jesukristo sa mga Santos sa Ulahing mga Adlaw ug nangayo ko nila og Basahon ni Mormon. Gibasa nako ug namalandong sa mga pulong niini, nag-ampo sa Dios mihangyo Kaniya mahitungod sa katinuod sa Simbahan. Human sa pila ka bulan ako nabunyagan. Akong gimahal ang Ginoo sa tibuok kasingkasing. Nakahibalo ko nga Siya ang akong Manluluwas ug Manunubos. Ug nakahibalo ko nga Siya buhi ug nahigugma sa matag tawo dinhi sa yuta!
Unsaon nako pagpuyo ang akong tinuohan?
Aktibong lungsuranon sa akong nasud. Giapilan nako ang daghang mga social project. Kanunay kong nag-organisar og mga siminar alang sa kabataan nga nag-eskwela, nagtudlo, nga ang ginagmayng buhat makatabang sa nasud. Apan kon matingob dako kini og epekto sa pagpalambo sa kahimtang sa atong katilingban! Kausa sa usa ka simana magtudlo usab ko og libreng ballroom dancing ngadto sa gustong makat-on niini. Nakatabang kini nako ug sa uban nga malipay.


text:
Hi Ako si Rob
Mahitungod Nako
Si Tracie ug ako mao ang labing swerte nga mga tawo sa kalibutan. May duha kami ka nindot kaayong mga bata kinsa nagpaalisto kanamo. Pareho kaming gusto nga anaa sa panimalay nga mopahayahay ug motan-aw og mga salida, moluto og laming pagkaon, ug mogahin og oras uban sa mga higala. Pareho kaming gusto nga mag-ski, busa kanunay kami nga naghulat ug init nga adlaw. Gusto ko ang mga kalihokan sa gawas sa balay. Mamasol, mag-hiking, magbisiklita sa bukid nakatabang kanako nga dili ako mabuang. Gusto ni Tracie ang art, panahi, ug maayo kaayo nga hair dresser. Labaw sa tanan gusto namo nga mogahin og panahon uban sa among mga anak.
Ngano nga Ako usa ka Mormon?
Usa ko ka Mormon tungod kay kini naghimo og kahulugan sa akong kinabuhi. Ang kinabuhi usa ka malisud nga bugno alang kanako, ug sa kasagaran akong gibati ingon og nagpadulong ako sa sayop nga dalan. Ang Simbahan naghatag og yanong mga tubag sa lisud nga mga pangutana. Bisan tuod usahay (kasagarang mga higayon), dili nato masabtan ngano nga ang pipila ka mga butang nahitabo sa atong mga kinabuhi, kanunay natong bation nga adunay paglaum nga mamaayo ang tanan. Akong nakat-unan nga ang pagkahingpit dili pagpili alang kanako niini nga kinabuhi. Kon ako makahimo lamang sa akong labing maayo ug dili mohunong, nagtuo ako nga si Kristo mopas-an kanako sa nahibiling agianan. Dili kanunay sayon ang pagka-Mormon. Nakigbisog kami uban sa mga pangutana mahitungod sa among relihiyon ug ngano nga ang mga butang nahitabo sa ingon niini nga paagi nga ilang nahimo. Ang usa ka butang nga akong nahibaloan mao kini—kon ako mosunod sa mga baruganan nga ako nahibalo nga tinuod, bation nako ang kalinaw, bisan sa mga panahon sa kalisud. Igo na kana alang kanako.
Unsaon nako pagpuyo ang akong tinuohan?
Gisunod ko ang akong relihiyon pinaagi sa pag-amuma sa akong pamilya sa labing maayo nga paagi nga akong nahibaloan. Naninguha akong magmaloloy-on sa mga tawo, ug magtagad sa uban nga may pagtahud. Ang pagsunod sa akong relihiyon nagpasabut sa pagpaminaw sa tanang bahin sa isyu ug sa pagpakita og kapuangod niadtong kansang mga tinuohan ug mga opinyon mahimong dili subay sa unsay akong gituohan. Si Tracie usa ka importante kaayong ehemplo kanako sa unsay gipasabut sa pagka-Mormon. May abilidad siyang mahibalo kon ang mga tawo nanginahanglan, ug dili mag-ukon-ukon sa pagtanyag sa iyang tabang. Siya nahigugma ug nahingawa gayud mahitungod sa mga tawo sa paagi nga lapas sa yano nga panaghigalaay.


text:
Hi Ako si Wilfried
Mahitungod Nako
Natawo ko niadtong 1938 ug nakaila lang gayud sa akong papa dihang nag-edad ko og walo, pagkahuman sa gubat. Pagkahuman nako sa akong mga eksamin sa high school (Abitur), nagtuon ko og English, Latin, ug geography aron makatudlo og high school sa Münster, Bochum, London, ug sa Lawrence, Kansas. Human sa tuig 1965 mitrabaho ko isip titser, tigtudlo sa mga magtutudlo sa English, ug direktor ko sa eskwelahan hangtud sa tuig 2000. Sukad sa tuig 1964 malipayon ko sa kaminyoon ug dunay duha ka anak ug unom ka apo. Ang akong ganahan mao ang musika, sayaw, literatura, kasaysayan, mga relihiyon, pagbiyahe, ug paglakaw-lakaw.
Ngano nga Ako usa ka Mormon?
Isip estudyante, nagproblema ko tungod sa pangutana kon nganong dunay daghan nga Kristiyanong mga simbahan. Tin-aw diri nako nga dili posible ang pagkahiusa kang Kristo pinaagi sa paningkamot sa tawo (ecumenism). Mahitabo lang kini pinaagi sa pagpahiuli sa Simbahan ni Kristo pinaagi sa awtoridad sa Dios. Ug mao nga niadtong 1961, human sa dugay ug mainampoong paghunahuna, mipasakop ko sa Simbahan ni Jesukristo sa mga Santos sa Ulahing mga Adlaw tungod kay akong nakita nga kini nga Simbahan nagtudlo sa orihinal nga mga pagtulun-an ni Kristo ug dunay sama nga organisasyon sa orihinal nga Simbahan: Ang mga lalaki ug mga babaye dunay susama nga status. Ang mga lider sa priesthood gitugutan nga magminyo ug walay bayad sa ilang pagpangalagad; mga independente sila. Ang mga bata putli ug inosente ug wala kinahanglana nga bunyagan. Ang tanan mga anak sa Dios, sa walay pagtagad sa edad, kaliwat, kasaysayan, nasud, relihiyon, edukasyon, o trabaho. Ang lig-on nga pamilya mao ang sentro nga unit sa lig-on nga katilingban.
Unsaon nako pagpuyo ang akong tinuohan?
Niadtong tuig nga gibunyagan ko, 1961, sa Münster, akong nahimamat ang akong naasawa karon, si Dagmar, sa silingan nga ward sa Osnabrück. Nagkahiusa kami sukad sa sinugdanan kon unsaon pagpadagan sa among kinabuhi, ug naningkamot kami, matag usa sigon sa among mga abilidad, sa pamilya, sa trabaho, sa simbahan, ug sa komunidad. Nakaserbisyo ko sa Simbahan isip Scout leader, titser, magsasangyaw, tigtudlo, ug lider sa ward (bishop)—nga mao gihapon hangtud karon—ug nagserbisyo ko sa regional level isip counselor ug translator ug interpreter. Dili ko motuo nga lisud tagdon ang tanang tawo nga akong gikahimamat, sa pribado man ug sa akong trabaho, isip mga igsoon—isip mga anak sa Dios—ug sa pagtagad kanila uban sa tukma nga pagrespeto. Tungod kay ang Simbahan mitudlo nga “Mohigugma sa inyong silingan ingon sa inyong kaugalingon,” akong gipaningkamutan nga lagsik kanunay ang akong lawas ug espiritu ug mapalambo ang akong mga talento aron mas maayo ang akong pagpanerbisyo sa trabaho ug sa akong boluntaryo nga trabaho. Lain pang baruganan nga gitudlo sa Simbahan ang nakadasig kanako: “Ang tinuod nga pagsimba naglakip sa pagserbisyo sa atong isigkatawo.” Ang mga kinaiya ug binuhatan nga ingon niini, nga gisuportahan ug gipakita sa mapinanggaong mga lider sa Simbahan kinsa nagsunod sa mga ehemplo ni Kristo, mihatag kanako ug sa akong asawa og usa ka makatagbaw ug malipayong pagbati sa kinabuhi. Bisan pa, ug gani sa mga sakit, pagkamatay, ug mga kapakyasan, nagpasalamat kami sa mga oportunidad nga gihatag kanamo.


text:
Hi Ako si Moroni
Mahitungod Nako
Nagminyo man ko sa mga napulo ka mga tuig ug aduna an mi og upat ka mga anak nga babaye. Marketing ang akong trabaho ug I have been doing it para sa walo ka mga tuig. Pero nagtrabaho ko uban sa akong company karon duha ka tuig lang. Ganahan man ko sa pagdagan ug sa playing sports, like basketball, tennis, softball, ug football. Ganahan man ko og music ug sa pagkanta. Malipayon ko kaayo nga Mormon man ko.
Ngano nga Ako usa ka Mormon?
Mormon man ko kay nasayud ko nga niining simbahan tinuod ug niini gikan sa Dios.
Unsaon nako pagpuyo ang akong tinuohan?
Mormon man ko kay nasayud man ko nga tinuod man ang niining simbahan. Ang Simbahan ni Jesukristo sa mga Santos sa Ulahing mga Adlaw aduna sa tibuok nga ebanghelyo ni Jesukristo dinhi sa kalibutan. Nasayud ko nga tinuod ang Basahon ni Mormon. Uban sa Basahon ni Mormon ug sa Biblya magduol man ta sa Dios. Nasayud nga kon pagampo man ta bahin sa mga kasulatan nga ang Espiritu Santo mag-testify nga tinuod man on niining simbahan. Nasyud ko nga buhi man ni Jesus Christ ug Ang Simbahan ni Jesukristo sa mag Santos sa Ulahing mga Adlaw mo ang Iyang simbahan dinhi sa Earth.


text:
Hi Ako si Mia
Mahitungod Nako
Taga-Connecticut ko. Natawo sa New York. Naminyo ko sa pinakatalagsaong tawo nga akong nailhan ug duna koy tulo ka talagsaong anak
Ngano nga Ako usa ka Mormon?
Ang akong igsoon usa ka Mormon ug iya kong gidapit nga mokuyog niya sa usa ka miting sa Simbahan. Nahinumdom ko sa tawo sa pulpito nga namulong, ug giawhag niya ang ubang lalaki sa “paghigugma sa ilang asawa sama sa paghigugma ni Jesus sa simbahan”. Nagsugod siya sa paghisgot kabahin sa mahangturong pamilya ug sa unsang paagi ang tanang gitudlo sa simbahan kanamo mao ang pagpanalipod ug pag-amuma niana nga relasyon. Gipili nako ang pagsunod niini nga tinuohan kay kon ang tawo nga akong pakaslan natudloan niini nga mga konsepto, magmapasalamaton ug magmalipayon ko. Malipayon ko.
Personal nga mga Istorya
Makaistorya ka ba bahin sa imong bunyag?
Yano ra kaayo ni sa tinuoray. Naa koy igsoon didto ug malinawon ko. Wala ko kahibalo sa tubag sa tanan apan naa koy tubag sa importanting mga butang ug may pagtuo ko sa Dios. May pagtuo ko nga ang tanan ipadayag ra inig abut sa panahon.
Palihug ipasabut ang kabahin nga nahimo sa pag-ampo sa imong kinabuhi?
Ang pag-ampo nakatabang nakong mahinumdom sa pinakaimportante sa kinabuhi. Inig kagabii sa akong pagluhod sa pag-ampo may lista ko sa yanong mga butang sa akong hunahuna (mga butang nga gusto nakong iampo). Hinoon, sugdan ko kini sa pinakaimportanting butang, sama sa pagpasalamat sa Dios sa kahimsog sa akong pamilya, proteksyon sa kasakit ug pasalamatan siya nga maayo ang ilang pagkatulog. Kon moadto na sab ko sa laing lista, akong mahinumduman nga ang mga butang nga akong giampo mga importanting butang ug wala na koy laing kinahanglan.
Unsaon nako pagpuyo ang akong tinuohan?
Akong gisunod ang akong tinuohan pinaagi sa pagserbisyo sa uban ug mahimong ehemplo sa akong mga anak.


text:
Hi Ako si ПaBeл (Pavlo)
Mahitungod Nako
Ang akong kinabuhi puno sa tanang matang sa pagbati ug kasinatian. Talagsa ra nako nakita nga kini lisud nga pagsulay. Sa kasagaran kini usa ka talagsaong kasinatian. Atol sa unang tuig sa unibersidad hingpit nga nawala ang akong panan-aw. Bisan pa sa kadako niining pagkawala, tungod sa suporta sa akong inahan ug mga higala, nakahimo ko sa pagdawat sa akong bag-ong kahimtang ug nagpadayon ug malampusong nakakompleto sa akong edukasyon. Nagtrabaho ko isip practical psychologist ug dunay private practice. Nakahatag ni nako og kahigayunan sa pagtabang sa mga tawo sa pag-atubang sa ilang mga kalisud ug mga problema ug pagpangita og kalig-on sa pagpuyo nga mas malipayon ug hingpit nga kinabuhi. Karon ako anaa sa ikaduhang tuig sa pagtrabaho sa akong dissertation sa makapaikag kaayo nga hilisgutan kabahin sa psychology. Naminyo nako sulod sa daghang mga tuig. Ganahan ko sa kinaiyahan, lamian nga pagkaon, nindot nga literatura, ug nindot nga panagsultihanay. Nagtuon ko og musika kaniadto sa wala pa mawala ang akong panan-aw, ug malingaw gihapon ko sa pagpatukar og bass guitar sa pop group. Nasayud ako nga ang tinuod nga buta dili ang usa kinsa naglakaw sa kangitngit apan ang usa nga dunay kangitngit diha kaniya.
Ngano nga Ako usa ka Mormon?
Sa dihang nakaamgo ko sa kanindot sa kalibutan sa atong palibut, wala koy pagduha-duha nga dunay Dios. Nakapatingala nako ang kaladmon ug kaalam sa estraktura niini nga kalibutan. Dili ko gustong motuo nga sulagma ang pag-abut niini. Ang maong pagsabut walay kapasikaran. Nakasabut ko nga dunay usa ka Tiglalang. Usa lang ka pangutana: kinsa and dunay sakto nga mga pagtulun-an mahitungod Kaniya? Nagtuo ako sa Dios sukad sa akong pagkabata. Tungod kay duna koy pangutana mahitungod Kaniya, mibisita ko og daghang mga simbahan sa pagpangita sa kamatuoran. Wala ko matagbaw sa tubag sa akong mga pangutana, ug sa kanunay mibati nga wala matambali ang akong espirituhanong kauhaw. Sa 18 na ko, akong nahimamat ang mga misyonaryo sa Ang Simbahan ni Jesukristo sa mga Santos sa Ulahing mga Adlaw. Naghisgot mi sa Biblia ug espirituhanong mga pangutana, ang ilang mga tubag gidawat dayon sa akong kasingkasing. Wala koy pagbati nga nakat-on og bag-o apan nakahinumdom sa butang nga dugay na nakong nahibaloan. Butang kadto nga simple ra kaayo ug klaro. Akong gibantayan ang mga misyonaryo ug nahibulong sa ilang paagi sa pagpakabuhi nga lahi bisan og pareha ra ang among pangidaron. Nakaamgo ko nga kinahanglan ko nga masuod sa Dios; gusto ko nga ang akong kinabuhi nga mas malimpyo. Ang mga pagtulun-an sa Basahon ni Mormon nakapadasig sa akong kalag. Nakalimpyo kini nako ug nakaaghat og tinguha sa pagpuyo sumala sa kamatuoran. Nakahukom kong mag-usab sa akong kinabuhi ug magpasakop sa Simbahan. Kini nga desisyon nakahatag nako og kalinaw. Sa katapusan natambalan ang akong kauhaw. Gimahal nako ang akong pagtuo tungod kay nakatabang ni nako nga motubo ug mahimong mas maayo.
Unsaon nako pagpuyo ang akong tinuohan?
Kasagaran sa mga tawo nga sakop niini nga Simbahan mopasabut nga kini nga relihiyon gipuy-an matag adlaw sa atong kinabuhi ug dili lang sa mga Dominggo. Mas labaw pa sa paggahin og daghang mga oras sa simbahan. Mas labaw pa—matang kini sa kinabuhi, ang panan-aw sa kalibutan ug kinaiya sa tanang mga panghitabo. Bisan unsa pay akong gibuhat, una sa tanan ako sumusunod ni Jesukristo? Ang Simbahan naghatag nako og daghang mga oportunidad sa pagpakita sa akong debosyon ngadto sa mga pagtulun-an sa Manluluwas pinaagi sa akong mga aksyon. Daghan ang akong gibuhat kalabut sa kalihokan sa Simbahan, ug ganahan kaayo ko unsay akong gibuhat karon—magtudlo sa batan-ong mga lalaki nga nag-edad og 12–18. Akong gihatag nila unsay akong gibati ug nakat-unan: unsaon sa pagpalambo og sinsero nga pagkamatinud-anon ngadto sa Manluluwas; unsaon sa nga mahimong mahigugmaong bana ug buotan nga amahan, unsaon nga dili mobaliwala sa inyong mga hiyas ug kombiksyon diha sa kalibutan, nga puno sa mga nagkasungi; ug unsaon nila pagbuntog ang nagkasungi nga mga pagbati. Ang akong asawa ug ako naa karon sa panahon sa among kinabuhi nga kinahaglan namong igahin ang daghang panahon ug enerhiya ngadto sa edukasyon ug propesyonal nga kalamboan. Naningkamot mi nga makat-on bahin sa kinabuhi ug nag-andam nga mahimong maayong mga ginikanan. Pareha kaming nalakip sa psychology ug edukasyon. Kon magkauban mi, maghisgot mi og lawom nga mga baruganan sa kalamboan sa personalidad ug pag-atiman og mga anak. Kini usa sa mga pundasyon sa atong pagtuo—pagtudlo sa nagtubo nga henerasyon ug pagtabang nila sa pagbukas sa labing lawom ug limpyo nga mga bahin sa ilang mga personalidad.